பினாங்கில் மிதக்கும் கோலம்

ஷங்ரிலா ஹோட்டல் குழுமத் தைச் சேர்ந்த கோல்டன் சென்ஸ் ரிசோர்ட் ஓய்வு விடுதி, தீபாவளி பண்டிகையை முன்னிட்டு மலேசியாவிலேயே மிகப்பெரிய மிதக்கும் கோலத்தை வரைந்து மலேசிய சாதனை புத்தகத்தில் இடம்பெற்றுள்ளது.சுமார் 120,000 கேலன் தண்ணீர் நிறைந்த அவ்வோய்வு விடுதியின் நீச்சல் குளத்தில் இந்த் கோலம் மிதக்கின்றது. கண்களை பறிக்கும் அழகிய காட்சியாக இது வருகையாளர்கள், குறிப்பாக சுற்றுப்பயணி களின் கவனத்தை வெகுவாக ஈர்த்துள்ளது.

இளஞ்சிவப்பு, நிலம், ஊதா, பச்சை, ஆரஞ்சு, மஞ்சள் நிறங் களில் அழகாக வரையப்பட்டுள்ள மயில், தாமரை இலைகளுடன், ஷங்ரிலா ஹோட்டலின் முதல்  எழுத்தான ‘எஸ்’ சின்னம் கொண்ட 638.02 சதுர மீட்டர் அளவிலான இந்த கோலம் மலேசியாவில் இதுவே முதல் வகையாகும்.மொத்தம் 435 கிலோ கிராம் எடையைக் கொண்ட உலர்ந்த தேங்காய்ப்பூ (87 பைகள்), 37.9 கிலோ கிராம் எடையைக் கொண்ட ஸ்டிக்கர் பசை, 47 பல்வேறு வடிவம், அளவிலான ஸ்டாய்ரோஃபோம், 5,000 கொத்து சாமந்தி பூ வகைகள் ஆகியன இதன் உருவாக்கத்திற்காக பயன்படுத்தப்பட்டன.

Read More: Malysia Nanban News Paper on 11.10.2017


என் மகன்  கொலை செய்யப்பட்டுள்ளான். எனக்கு நீதி வேண்டும்

கோலாலம்பூர்,

படித்து பெரியவனான பின்னர் தலைமை சமையல் காரராக வேண்டும், குடும்ப வறுமையை  போக்க வேண்டும் என்று தன் மகன்  சதீஷ்வரன் தம்மிடம் கூறியதாக 15 வயது மகனை பறிகொடுத்த 44 வயது தாயாரான எம்.எஸ்.கஸ்தூரிபாய் கண்ணீர் மல்க குறிப்பிட்டார்.

கடந்த திங்கட்கிழமை  ஸ்ரீ பந்தாய்  21  மாடிகளை கொண்ட அடுக்குமாடி வீட்டுப் பகுதியில்  மேல் மாடியிலிருந்து தூக்கி எறியப்பட்ட நாற்காலி, கீழே நின்றிருந்த சதீஸ்வரன் தலையில்  விழுந்து, அந்தப் பள்ளி மாணவர் சம்பவம் நிகழ்ந்த இடத்திலேயே மாண்டார். மகனை பிரிந்த  துயரிலிருந்து மீளமுடியாமல் சோகத்தில்  உறைந்துள்ள கஸ்தூரிபாய் கூறுகையில், குடும்பத்தை  காப்பாற்ற  தாம் சிரத்தையுடன்  படிக்கப்போவதாக தன் மகன் தமக்கு உறுதி அளித்து  இருந்ததாக தெரிவித்தார்.

Read More: Malaysia nanban News Paper on 19.1.2018


ரஜினி மன்ற நிர்வாகிகள் 350க்கும் மேற்பட்டோர் தி.மு.க.வில் இணைந்தனர்

திமுக தலைவர் மு.க.ஸ்டாலின் முன்னிலையில், இன்று (8-2-2019) மாலை, அண்ணா அறிவாலயத்தில் உள்ள கழக அலுவலகத்தில், கிருஷ்ணகிரி கிழக்கு மாவட்டத்தைச் சேர்ந்த “ரஜினி மக்கள் மன்றத்தின்” மாவட்டச் செயலாளர் டி.மதியழகன் தலைமையில், மாவட்ட இளைஞர் அணிச் செயலாளர் எம்.ரஜினிகுமார், மாவட்ட வர்த்தகர் அணிச் செயலாளர் எஸ்.ராஜா, மாவட்ட விவசாய அணிச் செயலாளர் எஸ்.பெரியசாமி, மாவட்ட தகவல் தொழில்நுட்ப் அணிச் செயலாளர் எம்.கேவராஜ், மாவட்ட துணைச் செயலாளர் இ.ஜெகவீரபாண்டியன், மாவட்ட செயற்குழு உறுப்பினர்கள் பி.டி.மகேந்தி ரன், கே.வி.பாஸ்கரன், எஸ். ஜெயராஜ் உள்ளிட்ட 350க்கும் மேற்பட்ட கிருஷ்ணகிரி கிழக்கு மாவட்ட மற்றும் அனைத்து ஒன்றிய, நகர, பேரூர் ரஜினி மன்ற நிர்வாகிகள் - அணி நிர்வாகிகள் திமுகவில் இணைந்தனர்.

ரஜினி மக்கள் மன்றத்தின் அணிகளின் மாவட்ட நிர்வாகிகளான மாவட்ட இளைஞர் அணி இணைச் செயலாளர் கே.ஜெயேந்திரன், மாவட்ட துணைச் செயலாளர்கள் ஜே.சுரேந்தர், கே.செந்தில்குமார், மாவட்ட செயற்குழு உறுப்பினர்கள் எம்.பாலாஜி, எம்.விநாயகம், பி.எல்.சக்திவேல், டி.வெங்கடேசன் - மாவட்ட மகளிர் அணி இணைச் செயலாளர் எஸ்.சுமிதா - மாவட்ட வர்த்தகர் அணி செயற்குழு உறுப்பினர் ஏ.ஜெயபால் -மாவட்ட விவசாய அணி இணைச் செயலாளர் என்.நாராயணன், மாவட்ட துணைச் செயலாளர் டி.செந்தில்குமார், மாவட்ட செயற்குழு உறுப்பினர்கள் ஜி.மாதேசன், ஆர்.சரவணன், எஸ்.விஜய்சங்கர், என்.வேல்முருகன் உள்ளிட்ட அஞ்செட்டி, ஊத்தங்கரை, காவேரிப்பட்டினம், கிருஷ்ணகிரி, கெலமங்கலம், சூளகிரி கிழக்கு, சூளகிரி மேற்கு, தளி, பர்கூர், மத்தூர், வேப்பனப்பள்ளி ஆகிய ஒன்றிய செயலாளர் மற்றும் அணி நிர்வாகிகள் - கிருஷ்ணகிரி நகரச் செயலாளர் மற்றும் அணி நிர்வாகிகள் பர்கூர், காவேரிப்பட்டணம், நாகரசம்பட்டி, ஊத்தங்கரை, கெலமங்கலம், தேன்கனிக்கோட்டை ஆகிய பேரூரைச் சேர்ந்த செயலாளர் மற்றும் அணி நிர்வாகிகள் 350க்கும் மேற்ப்பட்டோர் திமுகவில் இணைந்தனர்.

இதனைத் தொடர்ந்து மு.க.ஸ்டாலின் முன்னிலையில் “ரஜினி மக்கள் மன்றத்தைச்” சேர்ந்த 25,000க்கும் மேற்பட்ட நிர்வாகிகள் மற்றும் உறுப்பினர்கள் வருகிற 23-2-2019 அன்று கிருஷ்ணகிரியில் நடைபெற உள்ள “கழகத்தில் இணையும் விழா” நடைபெற உள்ளது.

இந்நிகழ்வின்போது, முதன்மைச் செயலாளர் டி.ஆர்.பாலு, விழுப்புரம் மத்திய மாவட்டச் செயலாளர் க.பொன்முடி, எம்.எல்.ஏ., கிருஷ்ணகிரி கிழக்கு மாவட்டப் பொறுப்பாளர் டி.செங்குட்டுவன், எம்.எல்.ஏ., மாவட்ட முன்னாள் செயலாளர் இ.ஜி.சுகவனம், முன்னாள் எம்.பி., எம்.வி.வெற்றிச்செல்வன், விவசாய அணி துணைச் செயலாளர்  டி.வெங்கடேசன் ஆகியோர் உடனிருந்தனர்.


மாட்டிறைச்சிக்கு மறுப்பு... நிறுத்தப்பட்டது திருமணம்!

மாடுகளை இறைச்சிக்காக விற்க மத்திய அரசு தடை விதித்துள்ளதற்கு நாடு முழுவதும் கடும் எதிர்ப்புக் கிளம்பியுள்ளது. இதற்கு எதிராக தினசரி பல்வேறு போராட்டங்கள் நடந்து வருகிறது. இந்நிலையில், உத்தரப் பிரதேசத்தில் மாட்டிறைச்சி உணவு இல்லாததால், திருமணம் ஒன்று நிறுத்தப்பட்டுள்ளது. உத்தரப் பிரதேச மாநிலம் ராம்பூரில் திருமணம் நடைபெறுவதாக இருந்தது. இதனிடையே, திருமண விழாவில் மாட்டிறைச்சி பரிமாறப்படவில்லை. இதை யடுத்து, மாட்டிறைச்சி பரிமாற வேண்டும் என்று மணமகன் வீட்டினர் தரப்பில் வலியுறுத்தப்பட்டது. ஆனால், இதை மணமகள் வீட்டினர் ஏற்கவில்லை. 'மாட்டிறைச்சிக்கு நாடு முழுவதும் தடை இருக்கும் போது, எப்படி மாட்டிறைச்சி போடுவது?' என்று கூறி அவர்கள் மறுத்து விட்டனர். குறிப்பாக, மணமகன் வீட்டினர் தரப்பில் வரதட்சணையும் கேட்டுள்ளனர். இந்த இரண்டு நிபந்தனைகளையும் மணமகள் வீட்டினர் ஏற்கவில்லை. இத னால் திருமணம் நிறுத்தப்பட்டுள்ளதாக கூறப்படுகிறது.


அதிகரித்து வரும் ஆணவக் கொலைகளுக்கு எதிராக சட்டங்கள் இயற்றப்பட வேண்டும்!

அதிகரித்து வரும் ஆணவக் கொலைகளுக்கு எதிராகக் கடுஞ்சட்டங்கள் இயற்றப்பட வேண்டும் என்று சீமான் வலியுறுத்தியுள்ளார்.நாம் தமிழர் கட்சியின் தலைமை ஒருங்கிணைப்பாளர் சீமான் இன்று (1911-2018) வெளியிட்டுள்ள அறிக்கையில் கூறியிருப்பதாவது,கிருஷ்ணகிரி மாவட்டம், ஓசூர் அடுத்துள்ள சூடகொண்டபள்ளி கிராமத்தைச் சேர்ந்த நித்திஷ் – சுவாதி ஆகிய இருவரும் காதலித்துத் திருமணம் செய்துகொண்டதால் சாதிய ஆணவப் படுகொலை செய்யப்பட்டிருப்பது தமிழகம் முழுவதும் பெரும் அதிர்ச்சியினை ஏற்படுத்தியிருக்கிறது.

சாதியத்தினையும், அதன் விளைவாக நடந்தேறும் இதுபோன்ற கொடூரச்செயல்களையும், வன்முறை வெறியாட்டங்களையும் எதன்பொருட்டும் ஏற்க முடியாது. இவையாவும் அரசாங்கத்தினால் இரும்புக்கரம் கொண்டு ஒடுக்கப்பட வேண்டிய பெருங்கொடுமைகள். இதனைச் சகித்துக் கொள்வது என்பது மனிதத்தன்மையே அற்றக் கொடுஞ்செயல்.

சாதி என்பது சமூகத்தில் புரையோடிப் போகியிருக்கிற கொடிய நஞ்சு; மனிதனின் ஆழ் மனதில் படிந்திருக்கிற பெரும் அழுக்கு. நம்மைப் போல நாடி, நரம்பு, இரத்தம், சதை, உறக்கம், கனவு, பசி என எல்லாவற்றையும் கொண்டிருக்கிற சக மனிதனைச் சாதியின் பெயரால் பிளவுப்படுத்துவதும், பாகுபடுத்தித் தீண்டாமை கொடுமைக்குள் தள்ளுவதுமான செயல்கள் யாவும் மனிதனைப் பிடித்திருக்கிற மனநோய்.

அம்மனநோயை சிந்தையிலிருந்தே அகற்றி சாதிய உணர்வற்றத் தமிழ் தலைமுறையை வளர்த்தெடுக்க வேண்டியது தமிழர் ஒவ்வொருவருக்குமான சமூகப் பெருங்கடமை. தமிழ்ச்சமூகத்தைப் பிளந்து பிரித்தாளுவதற்கு வசதியாக இடைக்காலத்தில் பார்ப்பனீயம் உட்புகுத்தியச் சூழ்ச்சியே சாதி. அதனை அடிப்படையாகக் கொண்டு சக மனிதனை அடிமைப்படுத்துவதும், அவர்கள் மீது வன்முறையைக் கட்டவிழ்த்துவிட்டு கொலை செய்வதுமான இக்கொ டூரங்கள் யாவும் வன்மையானக் கண்டனத்திற்குரியது.

நாகரீகமும், விஞ்ஞானமும் வளர்ந்து நிற்கிற இருப்பத்தோராம் நூற்றாண்டில் நடந்தேறும் ஆணவக்கொலைகளும், சாதிய வெறியாட்டங்களும் வெட்கித் தலைகுனிய வைக்கின்றன. இச்சாதியக் கொடுமைகளுக்கு எதிராகவும், சாதியக் கருத்தாக்கத்திற்கு எதிராகவும் களப்பணியும், கருத்தியல் பணியும் ஆற்ற வேண்டிய வரலாற்று முக்கியத்துவம் வாய்ந்தத் தருணமிது.

மனமொத்த ஒரு ஆணும், பெண்ணும் காதலித்துத் திருமணம் செய்து கொண்டு வாழ்வதற்கு அவர்களுக்கு முழு உரிமையிருக்கிறது. அதில் பிறிதொருவர் தலையிடுவதற்கோ, அத்துமீறி அதிகாரம் செய்வதற்கோ எவ்வித உரிமையுமில்லை. அறவுணர்ச்சியும், சட்டதிட்டங்கள் இரண்டுமே இதனைத்தான் கூறுகின்றன. நமது பாட்டன் சிந்தனைச்சிற்பி சிங்காரவேலர் அவர்கள் சாதியினைத் துடைத்தெறிவதற்கு இருக்கிற பெரும் வாய்ப்பாக சாதி மறுப்புத் திருமணங்களைத்தான் குறிப்பிடுகிறார்.

சாதியை மறுத்து நிகழும் இவ்வகைத் திருமணங்கள் யாவும் வரவேற்கத்தக்கவை. அவற்றை கலப்புத் திருமணங்கள் என்பதே அபத்தமானது. அவை சாதி மறுப்புத் திருமணங்கள் அவ்வளவே.சாதி மறுப்புத் திருமணங்கள் செய்வதாலேயே ஆணவக் கொலை செய்யும் போக்கு அண்மைக்காலத்தில் அதிகமாகி வருவது பெரும் வேதனையளிக்கிறது. திருப்பூரில் பட்டப்பகலில் தம்பி உடுமலைப்பேட்டை சங்கர், சேலம் ஓமலூரைச் சேர்ந்தத் தம்பி கோகுல்ராஜ் எனத் தொடரும் இக்கொலைகள் யாவும் இச்சமூகத்தின் நல்லிணக்கத்தையும், மனித உணர்வையும் அடியோடு கொன்று மிருகத்தன்மையை வளர்க்கும் பெருந்தீங்குகளாகும்.

அதனைப் போல, தற்போது நித்தீஷ் – சுவாதி இணையர் இருவரும் கொடூரமாகக் கொலைசெய்யப்பட்டு இருக்கின்றனர். சேலத்தில் தங்கை இராஜலட்சுமி சாதியத்தால் கொலை செய்யப்பட்ட சோகத்தின் வடுக்களே ஆறாதநிலையில் நிகழ்ந்திருக்கும் இப்படுகொலை பெரும் மனவலியினைத் தருகிறது.

ஆணும், ஆணும், பெண்ணும், பெண்ணும் திருமணம் செய்துகொள்ளும் ஓரினச்சேர்க்கை முறையினையே மேலை நாடுகள் அங்கீகரித்துக் கொண்டி ருக்கையில், இயல்பாக நிகழ்ந்தேறும் காதல் திருமணங்களை இங்கு சாதியத்தின் பெயரால் முறித்துவிடுவதும், கொலைசெய்வதுமானச் செயல்கள் தமிழ்ச்சமூகத்தைப் பல நூற்றாண்டுகள் பின்நோக்கி இழுத்துச் செல்கின்றன.

சாதிய உணர்வினையும், சாதிய வன்முறை வெறிச்செயல்களையும் அழித்தொழிக்க பலத் தளங்களிலும் களப்பணியாற்றுவதே அதனை முழுமையாக இச்சமூகத்திலிருந்து அகற்றுவதற்குரிய மாமருந்தாக இருக்கும். அதற்குக் கல்வியிலிருந்து மாற்றத்தைக் கொண்டு வர வேண்டும்.சாதியினைப் பார்த்து வேட்பாளர்களை நிறுத்தி வாக்கு அரசியல் செய்யும் இருபெரும் திராவிடக் கட்சிகளும் சாதியக் கொலைகளின்போதும், சாதிய மோதல்களின்போதும் கள்ளமௌனம் சாதிக்கிறபோதே இவர்களின் உண்மை முகத்தையும், இவ்வகை சாதிய மோதல்கள் யாருக்குப் பயனளிக்கிறது என்பதனையும் உணர்ந்துகொள்ள முடியும்.

சாதிய எண்ணம் கொண்டு மிகச் சாதாரணமாகக் கொலைசெய்யும் துணிவு வருகிற அளவில்தான் சாதியத்தை அலட்சியப் பார்வையோடு ஆளும் வர்க்கங்கள் அணுகி வருகின்றன. அது ஏற்புடையதன்று! ஆகவே, அதிகரித்து வரும் ஆணவப் படுகொலைகளுக்கு எதிராக கடுஞ்சட்டங்கள் இயற்றி அவற்றை முழுதாய் ஒழித்திட வேண்டும் எனவும், இப்படுகொலையினால் பாதிக்கப்பட்டு இருக்கிற குடும்பத்திற்கு இழப்பீடு வழங்க வேண்டும் எனவும் நாம் தமிழர் கட்சியின் சார்பாகக் கேட்டுக் கொள்கிறேன். இவ்வாறு கூறப்பட்டுள்ளது.


எரிவாயு தோம்புகளுடன் குடைசாய்ந்த லோரி!

நேற்று மாலை 4 மணியளவில் வடக்கை நோக்கிய வடக்கு தெற்கு நெடுஞ்சாலையின் 43 ஆவது கிலோ மீட்டரில் எரிவாயு தோம்புகளை ஏற்றிச் சென்ற லோரி பிஎம்டபள்யூ வாகனம் மோதி குடைசாய்ந்த சம்பவத்தில் லோரியிலிருந்த எரிவாயு தோம்புகள் சாலையில் சிதறின. செடினாக்கிற்கும் சிம்பாங் ரெங்கத்திற்கும் இடையில் நடந்த அந்த விபத்தில் ஒருவர் காயங்களுடன் மருத்துவமனைக்கு கொண்டு செல்லப்பட்ட வேளையில் மற்றொருவர் காயமின்றி தப்பினார். தகவலறிந்து சம்பவ இடத்திற்கு விரைந்த சிம்பாங் ரெங்கம் தீயணைப்பு, மீட்புத் துறையினர் எரிவாயு தோம்புகளிலிருந்து எரிவாயு வெளியேறாமல் இருப் பதை உறுதி செய்தனர். அந்த விபத்தால் நேற்று மாலை வரை அச்சாலையில் போக்குவரத்து நெரிசல் ஏற்பட்ட வேளையில் விபத்து குறித்த தகவலை இரவு 7 மணிவரை போலீசார் வெளியிடவில்லை.


தாய்லாந்தில் 200 பேருக்கு ஜிக்கா வைரஸ் பாதிப்பு

பாங்காங்: தாய்லாந்தில் 200 பேர் ஜிக்கா வைரஸால் பாதிக்கப்பட்டிருப்பதாக அந்நாட்டு சுகாதார அமைச்சகம் செய்தி வெளியிட்டுள்ளது. ஜனவரி தொடங்கி செப்டம்பர் வரை 200 பேர் தாய்லாந்து நாட்டில் ஜிகா வைரஸ் தொற்றால் பாதிக்கப்பட்டிருப்பதாக அந்நாட்டு சுகாதாரத்துறை அமைச்சகம் செய்தி வெளியிட்டுள்ளது.


அதிபரின் எதிர்ப்பையும் மீறி சட்டபூர்வமாகிறது ஓரினச் சேர்க்கைத் திருமணம்!

ஓரினச் சேர்க்கைத் திருமணங்களைச் சட்டபூர்வமாக்க ஜெர்மனி நாடாளுமன்றத்தில் அனைத்து உறுப்பினர்களும் ஆதரவு தெரிவித்துள்ளனர். எனவே ஜெர்மனியில் விரைவில் ஓரினச் சேர்க்கைத் திருமணம் சட்டபூர்வமாக்கப்படும் என்று எதிர்பார்க்கப்படுகிறது. ஜெர்மனி நாடாளுமன்றத்தில் (Bundestag) ஓரினச் சேர்க்கைத் திருமணத்தைச் சட்டபூர்வமாக்குவது குறித்த வாக்கெடுப்பு நடைபெற்றது. அந்த வாக் கெடுப்பில் மெஜாரிட்டி உறுப்பினர்கள் ஓரினச் சேர்க்கைத் திருமணத்துக்கு ஆதரவாக வாக்களித்தனர். இதையடுத்து ஓரினச் சேர்க்கைத் திருமணத்தைச் சட்டபூர்வமாக்கும் மசோதா (Same-sex marriage bill) இன்று ஜெர்மன் நாடாளுமன்றத்தில் தாக்கல் செய்யப்பட்டது. அதன்படி ஒரே பாலினத்தைச் சேர்ந்த இருவர் திருமணம் செய்துகொள்ள சட்டம் அனுமதிக்கும். மேலும், அந்த ஜோடி குழந்தையைத் தத்தெடுத்து வளர்க்கவும் அனுமதிக்கும். ஓரினச் சேர்க்கைத் திருமணத்துக்கு வாக்குகள் குவிந்ததைத் தொடர்ந்து நாடாளுமன்றத்தில் கேக் வெட்டி கொண்டாடப்பட்டது. ஜெர்மனி அதிபர் ஏஞ்சலா மெர்க்கல், ஆரம்பத்திலிருந்தே ஓரினச் சேர்க்கைத் திருமணங்களுக்கு எதிராகக் கருத்துகள் கூறிவந்தார். இன்றைய நாடாளுமன்ற நிகழ்வு நிறைவுபெற்றதும் செய்தியாளர்களைச் சந்தித்த மெர்க்கல், தான் ஓரினச் சேர்க் கைத் திருமணத்துக்கு எதிராக வாக்களித்ததாக அதிரடியாகத் தெரிவித்தார். ஆனால், மற்ற உறுப்பினர்களின் விருப்பத்துக்கு ஏற்ப முடிவெடுக்க விரும்பு வதாகவும் தெரிவித்தார். ஏற்கெனவே பிரான்ஸ், பிரிட்டன், ஸ்பெயின் உள்ளிட்ட ஐரோப்பிய நாடுகள் same sex marriage திருமணத்தைச் சட்டபூர்வமாக்கியுள்ள நிலையில் ஜெர் மனியும் இந்தப் பட்டியலில் இணைந்துள்ளது.


பெண் பத்திரிகையாளரிடம் அசடு வழிந்த அதிபர் டிரம்ப்

அயர்லாந்தின் பிரதமராக லியோ வார்தாகர் தேர்வாகியுள்ளார். லியோவுக்கு வாழ்த்து தெரிவித்து போனில் பேசினார் அமெரிக்க அதிபர் டொனால்ட் டிரம்ப். அப்போது அவரது அறையில் அயர்லாந்தைச் சேர்ந்த செய்தியாளர்கள் சிலரும் இருந்தனர். அகதிகளின் புலப்பெயர்வு, பிரெக்ஸிட் போன்ற முக்கியமான பிரச்னைகள் குறித்து அவர் ஐரிஷ் அதிபருடன் பேசுவார் என்று எதிர்பார்க்கப்பட்டது. அப்போது அவர்களுக்கான பார்வை நேரம் முடிந்து அயர்லாந்து செய்தியாளர்கள் புறப்பட்டனர். மறுமுனையில் அயர்லாந்தின் பிரதமரை வைத்துக் கொண்டே விரல் சொடுக்கி பெண் செய்தியாளர் கேட்டரினா பெரியை அழைத்த ட்ரம்ப் அவரின் பெயரை கேட்டார். 'உங்கள் நாட்டின் அழகான செய்தி யாளர் என் முன்னால் உள்ளார்', என்ற அவர் பெரியை பார்த்து 'இவரின் சிரிப்பு மிக அழகாக உள்ளது . இவர் உங்களை நன்றாகப் பார்த்துக்கொள்வார்', என்று ஐரிஷ் பிரதமரிடம் ட்ரம்ப் தெரிவித்தார். இது குறித்து டிவிட்டரில் எழுதியுள்ள செய்தியாளர் கேட்டரினா பெரி, 'அது ஒரு அபத்தமான சூழல்', என்று தெரிவித்துள்ளார். அவரிடம் அமெரிக்க பெண் பத்திரிகையாளர்கள் சிலர் தங்கள் அதிபரின் செயலுக்காக மன்னிப்புக்கேட்டுள்ளனர்.


பேச்சு சிகிச்சைக்கு அமெரிக்கா போகிறார் விஜயகாந்த்

சென்னை,

தே.மு.தி.க. தலைவர் விஜயகாந்த் சிகிச்சை பெற, வரும் 7ஆம் தேதி அமெரிக்கா செல்கிறார். நடிகருமான விஜயகாந்த் உடல்நலக் குறைவு காரணமாக அவ்வப்போது சிங்கப்பூர் சென்று சிகிச்சை பெற்று வந்தார்.

சிங்கப்பூரில் சிகிச்சை பெற்றும் அவர் உடல் நலனில் முன்னேற்றம் இல்லை. அவரால் வேகமாக நடக்கவோ, தெளிவாக பேசவோ முடியவில்லை. இதனால் அவர் தனது கட்சி நிகழ்ச்சியில் கூட ஓரிரு வார்த்தைகள் மட்டுமே பேசுகிறார். இதையடுத்து மேல் சிகிச்சைக்காக விஜயகாந்த் தனது மனைவி பிரேமலதாவுடன் வரும் 7ஆம் தேதி அமெரிக்காவுக்குச் செல்கிறார். அவர்

ஒரு மாத காலம் அமெரிக்காவில் தங்கி சிகிச்சை பெறவுள்ளார்.

ஆகஸ்ட் 25ஆம் தேதிக்குள் அவர் நாடு திரும்புவார் என்று கூறப்படுகிறது. செப்டம்பர் மாதம் நடைபெறவுள்ள தேமுதிக ஆண்டு விழாவில் விஜயகாந்த் புத்துணர்ச்சியுடன் நீண்ட நேரம் உரையாற்றுவார் என்று எதிர்பார்க்கப்படுகிறது.


சிறந்த பேராசியரியராக டாக்டர் ராஜா தேர்வு.

புத்ராஜெயா,

மலாயா பல்கலைக் கழகத்தைச் (யுஎம்) சேர்ந்த மலேசிய பொருளாதார நிபுணர் பேராசிரியர் டாக்டர் ராஜா ராசையா, 2017ஆம் ஆண்டிற்கான சிறந்த பேராசிரியர் என நேற்று பெயர் குறிப்பிடப் பட்டார். இதை அறிவித்த உயர் கல்வியமைச்சு டத்தோஸ்ரீ இட்ரிஸ் ஜுசோ, இந்தோனேசியா, தாய்லாந்து, வியட்னாம், லாவோஸ் ஆகிய நாடுகளிலும் டாக்டர் ராஜா பிரபலமானவர் என்று கூறினார்.

Read More: Malaysia Nanban Tamil Daily on 13.2.2018


போர்க்குற்ற விசாரணை: இலங்கை அதிபர் சிறிசேனா முடிவில் திடீர் மாற்றம்

கொழும்பு,

இலங்கை ராணுவத்துக்கும், விடுதலை புலிகளுக்கும் நடைபெற்ற இறுதி கட்ட போரில் 40 ஆயிரம் தமிழர்கள் கொல்லப்பட்டதாக கூறப்பட்டது. அதன்பி ன்னர் ஆட்சிக்கு வந்த இலங்கை அதிபர் சிறிசேனா 2015-ம் ஆண்டு போர்க்குற்றங்கள் தொடர்பாக விசாரணை நடத்தப்படும் என்று உறுதி கொடுத்தார். ஐ.நா. மனித உரிமை கவுன்சிலும் இலங்கையில் ராணுவமும், விடுதலைப்புலிகளும் இறுதி போரின்போது மனித உரிமை மீறல்களில் ஈடுபட்டது குறித்து சர்வதேச விசாரணை நடத்த வேண்டும் என்று தீர்மானம் நிறைவேற்றியது.

இந்த தீர்மானத்தின் மீது இப்போது நடைபெற உள்ள ஐ.நா. கூட்டத்தில் ஆய்வு செய்யப்பட இருக்கிறது. இந்நிலையில் சிறிசேனா தனது அறிவிப்பில் இருந்து திடீர் பல்டி அடித்துள்ளார். அவர் கூறும்போது, "எந்த தலையீடும் இல்லாமல் எங்கள் சொந்த பிரச்சினைகளை தீர்த்துக்கொள்வதற்கு எங்களுக்கு சிலகாலம் தேவை. ஐ.நா. கூட்டத்தில் வருகிற 22, 23-ந் தேதிகளில் எங்கள் பிரச்சினை வருகிறது. இலங்கைக்கு எதிராக புகார் சொல்பவர்களுக்கு பதில் அளிக்க எங்கள் குழுவை அனுப்ப இருக்கிறோம்" என்றார்.


கோம்பாக்கில் சடலம், கொலையுண்டவர் இலங்கைத் தமிழர்.

கோம்பாக்கில் மலைப்பகுதி ஓரத்தில் இருந்து மீட்கப்பட்ட சடலம் யாருடையது என அடையாளம் காணப்பட்டது. கொலை செய்யப்பட்டு 15 மீட்டர் உயரத்திலிருந்து கீழே வீசப்பட்டவர் ஓர் இலங்கைத் தமிழர் எனக் கண்டுபிடிக்கப் பட்டுள்ளது.      இந்தக் கொலை தொடர்பில் இதுவரை இரண்டு சந்தேகப் பேர்வழிகள் கைது செய்யப்பட்டுள்ளனர்.

கொலை செய்யப்பட்ட ஆடவனின் கை, கம்பியால் கட்டப்பட்டு,  தலை மற்றும் கால்கள் வெள்ளைக் கோணிப் பையில் மூடிக்கட்டப்பட்டிருந்தது என கோம்பாக் ஓசிபிடி துணைப் போலீஸ் அலி அமாட் கூறியிருப்பது குறிப்பிடத்தக்கது.

மீட்கப்பட்ட சடலத்திற்குரியவர், 32 வயதான இலங்கைத் தமிழர் என அடையாளம் காணப்பட்டுள்ளார். அவரிடம் ஐக்கிய நாடுகள் சபையின் அகதி களுக்கான உயர் ஆணையர் அட்டை இருந்தது. அவரது உடலில் குத்தப்பட்டிருந்த பச்சையினை வைத்து, அவரது மலேசிய மனைவி தனது கணவரின் உடலை அடையாளம் காட்டினார்.     இந்த நபர், வேறொரு இடத்தில் கொலை செய்யப்பட்டு, அவரது உடல் இங்கு கொண்டுவந்து வீசப்பட்டிருக்கலாம் என கோம்பாக் போலீஸ் அதிகாரி அலி அமாட் கூறினார்.

Read More: Malaysia Nanban News Paper on 13.10.2017


நாடாளுமன்ற உறுப்பினர்கள் சொத்து விரங்களை அறிவிக்க வேண்டும்.

புத்ராஜெயா,

நாடாளுமன்ற உறுப்பினர்கள் அனைவரும் தங்களுடைய சொத்து விவரங்களையும் தங்கள் குடும்ப உறுப்பினர்களின் சொத்து விவரங்களையும் மலேசிய ஊழல் தடுப்பு ஆணையத்திடம் (எம்ஏசிசி) தெரிவிக்க வேண்டும் என்று பிரதமர் துன் டாக்டர் மகாதீர் முகமட் நேற்று கூறினார். அமைச்சர்களோ அல்லது எதிர்க்கட்சி உறுப்பினர்களோ, யாருக்கும் விதி விலக்கு  அளிக்கப்பட மாட்டாது என்று டாக்டர் மகாதீர்  திட்டவட்டமாக தெரிவித்தார்.

Read More: Malaysia Nanban Tamil Daily on 15.5.2019


கறுப்பின மக்களின் விடிவெள்ளி நெல்சன் மண்டேலா பிறந்த தினம்: ஜூலை 18- 1918

நெல்சன் மண்டேலா (18 ஜுலை 1918 – 5 டிசம்பர் 2013), தென்னாப்பிரிக்காவின் மக்களாட்சி முறையில் தேர்ந்தெடுக்கப்பட்ட முதல் குடியரசுத் தலைவர் ஆவார். அதற்கு முன்னர் நிறவெறிக்கு எதிராகப் போராடிய முக்கிய தலைவர்களுள் ஒருவராக இருந்தார். தொடக்கத்தில் அறப்போர் (வன்முறையற்ற) வழியில் நம்பிக்கை கொண்டிருந்த இவர், பிறகு ஆப்பிரிக்க தேசிய காங்கிரஸின் ராணுவப் பிரிவுக்கு தலைமை தாங்கினார். இவர்கள் மரபுசாரா கொரில்லாப் போர்முறைத் தாக்குதலை நிறவெறி அரசுக்கு எதிராக நடத்தினர். மண்டேலாவின் 27 ஆண்டு சிறைவாசம், நிறவெறிக் கொடுமையின் பரவலாக அறியப்பட்ட சாட்சியமாக விளங்குகிறது. சிறையின் பெரும்பாலான காலத்தை இவர் ராபன் தீவில் சிறிய சிறை அறையில் கழித்தார். 1990-ல் அவரது விடுதலைக்கு பிறகு அமைதியான முறையில் புதிய தென்னாப்பிரிக்கக் குடியரசு மலர்ந்தது. மண்டேலா, உலகில் அதிகம் மதிக்கப்படும் தலைவர்களில் ஒருவராக விளங்கினார். மண்டேலா, இனவெறி ஆட்சியில் ஊறிக்கிடந்த தென்னாபிரிக்காவை மக்களாட்சியின் மிளிர்வுக்கு இட்டுச் சென்றவர். அமைதிவழிப் போராளியாக, ஆயுதப் போராட்டத் தலைவனாக, தேசத்துரோகக் குற்றம் சுமத்தப்பட்ட குற்றவாளியாக, 27 ஆண்டுகள் சிறையில் வாடி பின்னர் விடுதலையாகி குடியரசு தலைவராக, அமைதிக்கான நோபல் பரிசு பெற்றவராக இவரின் அரசியல் பயணம் தொடர்ந்தது. சூன் 2008-ல் பொது வாழ்க்கையிலிருந்து விலகுவதாக அறிவித்தார்.


ரசிகர்களுக்கு முத்தம் கொடுத்து சந்தோஷத்தை வெளிப்படுத்திய காஜல் அகர்வால்

காஜல் அகர்வாலை சந்தோஷத்தில் ஆழ்த்திய ரசிகர்களுக்கு, முத்தம் கொடுத்து தனது மகிழ்ச்சியை வெளிப்படுத்தி இருக்கிறார்.

காஜல் அகர்வால் தமிழ், தெலுங்கு பட உலகில் முன்னணி நடிகையாக இருக்கிறார். இவருக்கு தனி ரசிகர்கள் பட்டாளம் உள்ளது. அவர்களுடன் சமூக வலைத் தளங்களான டுவிட்டர், இன்ஸ்டாகிராம் ஆகியவை மூலம் தொடர்பில் இருக்கிறார். இதில் தனது புகைப்படம், வீடியோக்களை வெளியிட்டு வருகிறார்.

இதன் மூலம் இன்ஸ்டாகிராமில் காஜலை தொடரும் ரசிகர்கள் எண்ணிக்கை 71 லட்சத்தை கடந்து இருக்கிறது. அவர்களுக்கு நன்றி தெரிவிக்கும் வகையில் அனைத்து ரசிகர்களுக்கும் முத்தம் கொடுப்பது போன்ற புகைப்படத்தை வெளியிட்டு தனது மகிழ்ச்சியை பகிர்ந்திருக்கிறார். தற்போது காஜல் அகர்வால் நடிப்பில் ‘பாரீஸ் பாரீஸ்’ திரைப்படம் உருவாகி வருகிறது.


தாஜ்மஹால் அருகே வாகன நிறுத்தும் இடங்களை அகற்ற உச்சநீதிமன்றம் உத்தரவு

புதுடெல்லி,

உலக அதிசியங்களில் ஒன்றான தாஜ்மஹால் வரலாற்று சின்னமாக இருந்து வருகிறது. இந்நிலையில் நினைவு சின்னத்தை பாதுகாக்கும் வகையிலும் சுற்றுப்புற சூழல் காரணமாக தாஜ்மஹாலை சுற்றியுள்ள வாகன நிறுத்துமிடம் உள்ள கட்டிடங்களை இடிக்க உச்சநீதிமன்றம் உத்தரவிட்டுள்ளது.

இது தொடர்பாக தொல்பொருள் ஆய்வு நிறுவனம் ஏ.எஸ்.ஐ. வழக்கறிஞர் ஒருவர் கூறுகையில், தாஜ்மஹாலை சுற்றி வாகனங்கள் நிறுத்துவதால் சுற்றுப்புறசூழல் பாதிக்கப்படமால்  இருக்க அருகில் உள்ள பார்கிங் கட்டிடங்களை இடிக்க  உச்சநீதிமன்றம் உத்தரவிட்டுள்ளது.

தாஜ் மஹாலின் கிழக்கு வாசலுக்கு அருகே ஒரு இரு மாடி பார்க்கிங் கட்டிடம் உள்ளது குறிப்பிடத்தக்கது. உச்சநீதிமன்றம் உத்தரவிட்டதை தொடர்ந்து விரைவில் தாஜ்மஹால் சுற்றி உள்ள பார்க்கிங் வசதியுடன் கூடிய கட்டிடங்கள் அகற்றப்படும் என தெரிகிறது.


2018 பட்ஜெட்டில் தொழிலாளர் நலன் காக்கப்படுமா?

தொழிலாளர் சேமநிதி வாரியத்திற்கு (இ.பி.எப்.) சொந்தமான பணத்தில் 1,600 கோடி வெள்ளியை அமெரிக்காவில் முதலீடு செய்வதற்கு பதிலாக குறைந்த வருமானத்தை பெறக்கூடிய இ.பி.எப். சந்தாதாரர்களை உள்ளடக்கிய தொழிலாளர்களுக்கு வாங்கத்தக்ககூடிய சுமார் 2 லட்சம் வீடுகளை கட்டிக்கொடுக்கும் திட்டத்தை அமல்படுத்துமாறு அரசாங்கத்திற்கு, மலேசிய தொழிற்சங்க காங்கிரஸ் (எம்.டி.யூ.சி.) முழு வீச்சில் நெருக்குதல் கொடுக்க விருக்கிறது.

நாட்டில் உள்ள 65 லட்சம் இ.பி.எப். சந்தாதாரர்களின் நலனை காப்பதற்கு இத்தகைய ஒரு கடுமையான அழுத்தத்தை கொடுப்பதற்கு மலேசிய தொழிற்சங்க காங்கிரஸான எம்.டி.யூ.சி. தயாராகி வருவதாக அதன் பொதுச் செயலாளர் ஜே. சோலமன் தெரிவித்தார்.

அண்மையில் அமெரிக்கா சென்ற பிரதமர் டத்தோஸ்ரீ நஜீப் துன் ரசாக், அமெரிக்காவில் கட்டமைப்பு பணிகளுக்கு மலேசியாவின் இ.பி.எப். வாரியம்  4 பில்லியன் டாலரை கிட்டத்தட்ட 1,600 கோடி வெள்ளியை முதலீடு செய்யும் என்று அறிவித்து இருப்பது எம்.டி.யூ.சி.யை அதிர்ச்சி அடைய செய்துள்ளதாக சோலமன் குறிப்பிட்டார்.

மலேசியாவில் மொத்தம் ஒரு கோடியே 40 லட்சம் தொழிலாளர்கள் உள்ளனர். இவர்களில் பி.40 என்று சொல்லக்கூடிய குறைந்த வருமானம் உடையவர்கள் அதாவது 3,900 வெள்ளிக்கும் குறைவாக சம்பளம் வாங்குகின்றவர்கள் பலர் உள்ளனர். எம்.40 என்று சொல்லக்கூடிய 8,390 வெள்ளிக்கும் குறைவான சம்பளம் பெறுகின்றவர்களும் அதிகமாக உள்ளனர்.

Read More: Malaysia Nanban News Paper on 28.9.2017


முடக்கத்தான் கீரை தோசை

எப்படிச் செய்வது? கீரை, பூண்டு, மிளகு, சீரகத்தை எண்ணெயில் தனியாக வதக்கி, அரைத்துக் கொள்ளவும். தோசை மாவில் அரைத்த விழுதைக் கலந்து தோசைகளாக வார்க்கவும்.


2 வயது சிறுவன் மரணம்  தாயும் பாட்டியும் கைது

(எம்.கே.வள்ளுவன்)  கூலாய்,

இந்திய சிறுவன்  ஒருவன்  கொடுமைப் படுத்தப்பட்டதன்  காரணமாக பரிதாபமாக மாண்டான்.  மாண்டவன்  பாவ்ல்  எபினேஷன்  ஜெயன் (வயது 2)   என அடையாளம் காணப்பட்டது.  இந்த சம்பவம் தொடர்பில் 18 வயது தாயும் 56 வயதுடைய பாட்டியும் விசாரணைக்காக  தடுக்கப்பட்டுள்ளதாக கூலாய் மாவட்ட போலீஸ் தலைவர் சூப்ரிண்டெண்டன் சூல்கைரி முக்தார் தெரிவித்தார்.

சிறுவனின் காதுகள், தலையின் ஒரு பகுதியில் கொடுமைப்படுத்தப்பட்டதற்கான காயங்கள் தென்பட்டதைத் தொடர்ந்து விசாரணைக்காக அவர்கள் தடுக்க ப்பட்டுள்ள தாக தெரிவித்த அவர் இது ஒரு கொலை  என  போலீசார் வகைப்படுத்தியுள்ளதாகவும் குறிப்பிட்டார்.

Read More: Malaysia nanban News Paper on 5.1.2018


அமெரிக்காவை தாக்கிய பயங்கர சூறாவளி  சிறுவர்கள் உள்பட 8 பேர் பலி

வாஷிங்டன்,

அமெரிக்காவை தாக்கிய சூறாவளியில் 2 சிறுவர்கள் உள்பட 8 பேர் பலியாகி இருப்பதாக அங்கிருந்து வரும் தகவல்கள் தெரிவிக்கின்றன. மெரிக்காவின் தெற்கு பகுதியில் அமைந்துள்ள டெக்சாஸ், அலபாமா, மிச்சிபிசி ஆகிய மாநிலங்களில் பலத்த சூறாவளி தாக்கியது.

இதில் மேற்கூறிய 3 மாநிலங்களில் உள்ள பல்வேறு நகரங்கள் கடும் பாதிப்புக்குள்ளாகின. குறிப்பாக டெக்சாஸ் மாகாணத்தின் ஏஞ்சலினா கவுண்டி, அல்டோ, மிச்சிபிசியின் மெனாரே, அலபாமாவின் பர்மிங்காம் ஆகிய நகரங்கள் சின்னாபின்னமாகின.

சூறாவளி காற்றில் நூற்றுக்கணக்கான மரங்கள் வேரோடு சாய்ந்தன. சாலைகளில் நிறுத்தப்பட்டிருந்த வாகனங்கள் பந்தாடப்பட்டன. பல இடங்களில் வீடுகள் உள்ளிட்ட கட்டடங்கள் இடிந்து விழுந்து தரைமட்டமாகின. கடைகள், வணிக வளாகங்கள் ஆகியவற்றின் மேற்கூரைகள் காற்றில் பறந்தன.

நெடுஞ்சாலைகளில் இருந்த அறிவிப்பு பலகைகள் மற்றும் விளம்பர பலகைகள் நொறுங்கிவிழுந்தன. மேலும் பல பகுதிகளில் சாலைகளில் மரக்கி ளைகள் முறிந்து விழுந்ததால் போக்குவரத்து கடுமையாகப் பாதிக்கப்பட்டது. சூறாவளி காற்றில் சிக்கி மின்கம்பங்கள் சரிந்ததால், மின் இணைப்பு துண்டிக்கப்பட்டது. இதனால் 3 மாகாணங்களிலும் சுமார் 1 லட்சம் வீடுகள் இருளில் மூழ்கி உள்ளன.

சூறாவளியை தொடர்ந்து ஒரு சில இடங்களில் கனமழை கொட்டித்தீர்த்தது. இதனால் நீர்நிலைகளில் வெள்ளப்பெருக்கு ஏற்பட்டு ஊருக்குள் தண்ணீர் புகுந்தது. ஏராளமான வீடுகள் வெள்ளத்தில் மூழ்கி தத்தளிக்கின்றன. இதனால் மக்கள் வீடுகளை இழந்து, பாதுகாப்பு முகாம்களில் தஞ்சம் அடைந்துள்ளனர்.

சூறாவளி, அதுதொடர்பான விபத்துகளில் 2 சிறுவர்கள் உள்பட 8 பேர் பலியாகி இருப்பதாக அங்கிருந்து வரும் தகவல்கள் தெரிவிக்கின்றன. மேலும் 50-க்கும் மேற்பட்டோர் படுகாயம் அடைந்துள்ளனர்.


பிரபாகரனை மாங்குளம் காட்டுக்குள் பாதுகாப்பாக அழைத்து செல்ல முற்பட்டனர்.

இறுதி யுத்தம் இடம்பெற்ற போது விடுதலைப்புலிகள் அமைப்பின் தலைவர் பிரபாகரனை மாங்குளம் காட்டுக்குள் பாதுகாப்பாக அழைத்து செல்ல முற்பட்டதாக மேஜர் ஜெனரல் கமால் குணரத்ன தெரிவித்துள்ளார். அவ்வாறு பிரபாகரன் தப்பி சென்றிருந்தால் மேலும் ஆறு மாதங்களுக்கு யுத்தம் நீடித்திருக்கும் எனவும் அவர் கூறியுள்ளார். மேஜர் ஜெனரல் கமால் குணரத்ன எழுதி வெளியிட்டுள்ள நந்திக்கடலுக்கான பாதை’ என்ற நூலிலேயே அவர் இந்தத் தகவலை வெளியிட்டுள்ளார். 2009ஆம் ஆண்டு மே மாதம் 16ஆம் திகதி விடுதலைப்புலிகளை சுமார் 800 சதுர மீற்றருக்குள் சுற்றி வலைத்துக்கொண்டோம். இதனையடுத்து 17ஆம் திகதி அவர்கள் மீதான எமது முதலாவது தாக்குதலை மேற்கொண்டதாக அவர் தனது புத்தகத்தில் கூறியுள்ளார். நந்திக்கடல் வடக்கே இராணுவத்தின் 53ஆவது படைப்பிரிவு நிலைகொண்டிருந்தது. கிழக்கில், 58ஆவது படைப்பிரிவு நிலைகொண்டிருந்தது. மேற்காக, களப்பு காணப்பட்டது. இந்நிலையில், 17ஆம் திகதி அதிகாலை நந்திக்கடல் களப்பிலிருந்து படகுகள் பல விரைந்து வந்தன. அவற்றில், ஆறு தற்கொலைத் தாக்குதல் படகுகள் காணப்பட்டன. அவை, எமது படைப்பிரிவு இருக்கும் திசைநோக்கி வந்து வெடித்துச் சிதறின. எனினும், எமது படையினர், அஞ்சவில்லை. படையினரும், எதிர்த் தாக்குதல்களை நடத்தினர். இதுவே, பிரபாகரனைக் காப்பாற்றுவதற்காக, புலிகளால் நடத்தப்பட்ட இறுதித் தாக்குதல். எமது பாதுகாப்பு வேலியை உடைத்துக்கொண்டு, பிரபாகரனை மாங்குளம் காட்டுக்கு அழைத்துச் செல்லவே, அவர்கள் முயற்சித்தனர். அப்படி நடந்திருந்தால், மேலும் 6 மாதங்களுக்கு, யுத்தம் நீடித்திருக்கும். புலிகள் இயக்கத்தினரால், மாங்குளம் காட்டில் ஆயுதங்கள் மற்றும் உணவுப் பொருட்கள் மறைத்து வைக்கப்பட்டிருந்த விடயத்தை, அதன்பிறகே நாம் உறுதி செய்துகொண்டோம். மக்களோடு மக்களாக, இரவு வேளைகளில் இராணுவப் பகுதிக்குள் நுழைய விடுதலைப் புலிகள் முயற்சி செய்தனர். இரவு வேளைகளில், இராணுவ பிரதேசத்துக்குள் எவரையும் அனுமதிக்க வேண்டாமென நான் உத்தரவிட்டேன். இருப்பினும், சிலர் கலவரப்பட்டதால், இராணுவ அதிகாரியொருவர், வானத்தை நோக்கி துப்பாக்கிப் பிரயோகம் மேற்கொண்டார். இதன்போது, மக்கள் மத்தியில் மறைந்திருந்த புலிகள், எம்மீது தாக்குதல் நடத்தத் தொடங்கினர். சுமார் 300 மீற்றர் நீளமான எமது பாதுகாப்பு வேலி உடைந்தது. அதனூடாக, புலிகள் வரத் தொடங்கினர். இருப்பினும் நாம், பின்னாலிருந்து தாக்கத் தொடங்கினோம். 18ஆம் திகதி அதிகாலையில் நிலைமை கட்டுப்பாட்டுக்குள் கொண்டுவரப்பட்டது. பிரபாகரனின் மூத்த புதல்வர் சார்ள்ஸ் அன்ரனி, இந்தத் தாக்குதலின் போதே கொல்லப்பட்டார் என அவர் தனது புத்தகத்தில் மேலும் தெரிவித்துள்ளார்.


மே 9. மக்கள் தீர்ப்பளிக்கும் நாள்

கோலாலம்பூர்,

நாடு முழுவதும்  222 நாடாளுமன்ற, 587 சட்டமன்றத் தொகுதிகளில் வாக்களித்து, நாட்டை வழிநடத்தும் கூட்டணி எது என்பதை நீதிபதிகளாக இருந்து மக்கள் தீர்மானிக்கும் நாள் மே 9-ஆம் தேதியாகும். வேட்புமனு தாக்கல் ஏப்ரல் 28-ஆம் தேதி சனிக்கிழமை நடத்தப்படும் என தேர்தல் ஆணை யம் நேற்று அறிவித்தது. இம்முறை மே 9-ஆம் தேதி புதன்கிழமை வாக்களிப்பு நடத்தப்படுவதாக ஆணையத்தின் தலைவர் டான்ஸ்ரீ முகமட் ஹஷிம் அப்துல்லா கூறினார். தேர்தல் பிரச்சாரத்திற்கு 11 நாள் ஒதுக்கப்பட்டுள்ளது. கடந்த 13-ஆவது பொதுத்தேர்தலை விட இது 4 நாட்கள் குறைவாகும்.

Read More: Malaysia Nanban Tamil Daily on 11.4.2018


இந்தியா சொன்ன இடங்களில் பயங்கரவாதிகள் முகாம்கள் எதுவும் இல்லை பாகிஸ்தான் அறிவிப்பு

இஸ்லாமாபாத், மார்ச் 30-

பாகிஸ்தானில் 22 இடங்களில் பயங்கரவாதிகளின் முகாம்கள் இருப்பதாக இந்தியா கூறியதைபோல், எவ்வித தடயமும் இல்லை என பாகிஸ்தான் அறிவித்துள்ளது. காஷ்மீர் மாநிலத்தின் தெற்கு பகுதியில் உள்ள புல்வாமா மாவட்டத்தில் கடந்த பிப்ரவரி மாதம் 14ஆம் தேதி, பயங்கரவாதிகள் நடத்திய தற்கொலை தாக்குதலில் துணை ராணுவ வீரர்கள் 40 பேர் வீர மரணம் அடைந்தனர்.

இந்த தாக்குதலுக்கு பாகிஸ்தானில் உள்ள ஜெய்ஷ்-இ-முகமது பயங்கரவாத அமைப்பு பொறுப் பேற்றதாக கூறப்பட்ட நிலையில், இந்தியா சில ஆதாரங்களை, பாகிஸ்தான் அரசிற்கு சமர்ப்பித்தது. இந்த கோப்புகளை ஆராய்ந்த பின்னர் பாகிஸ்தான் வெளியுறவுத்துறை வெளியிட்டுள்ள அறிக்கையில் கூறியிருப்பதாவது:

புல்வாமா தாக்குதலுக்கு காரணமான பாகிஸ்தானில் உள்ள பயங்கரவாத அமைப்பு குறித்து, இந்தியா  6 பகுதிகளாக 91 பக்கங்கள் உடைய  ஆவணங்களை சமர்ப்பித்தது. இந்த ஆவணத்தொகுப்பில் பாகிஸ்தான் மீதான பொதுவான குற்றச்சாட்டுகள் பல உள்ளன. முற்றிலும் பாராமல், புல்வாமா தாக்குதல் தொடர்புடைய குற்றச்சாட்டுகள் மட்டும் தனியே எடுத்து விசாரணை மேற்கொள்ளப்பட்டது.

இவற்றில் பாகிஸ்தானில் 22 இடங்களில் பயங்கரவாதிகள் முகாமிட்டு செயல்படுவதாக  குறிப்பிடப்பட்டுள்ளது. அந்த இடங்களில் எவ்வித முகாம்களும் இல்லை. இந்தியா இந்த இடங்களை பார்வையிட விரும்பினால், பாகிஸ்தான் அரசு அனுமதிக்கத் தயாராக உள்ளது என  அதில் கூறப்பட்டுள்ளது.


மாற்றுத்திறனாளிகளை புண்படுத்திய பேச்சு!

நடிகர் ராதாரவி மாற்றுத் திறனாளி குழந்தைகள் மனம் புண்படும்படி மேடையில் பேசியதைக் கண்டித்து அவரது வீட்டை, மாற்றுத்திறனாளிகள் முற்றுகை யிட்டுள்ளனர். நடிகர் ராதாரவி அதிமுகவின் பேச்சாளராக இருந்தார். அவர் சர்ச்சைக்குரிய கருத்துக்களைப் பேசுவதில் புகழ் பெற்றவர். அண்மையில் ஒரு கூட்டத்தில் பேசிய அவர், பாமக நிறுவனத் தலைவர் ராமதாஸ் மற்றும் மதிமுக தலைவர் வைகோ ஆகியோரை மாற்றுத்திறனாளி குழந்தைகள் என்பது போல் நடித்துக் காண்பித்துப் பேசினார். அப்போது மேடையில் இருந்தவர்கள் அதனை ரசித்துக் கைதட்டினர். தற்போது அவருடைய இந்த மனிதம் இல்லாத பேச்சு பல தரப்பினராலும் கண்டிக்கப்பட்டு வருகிறது. கனிமொழி தன் முகநூல் பக்க்த்தில் இதனைக் கண் டித்து எழுதியிருந்தார். இந்நிலையில், அவரது பேச்சால் மனம் புண்பட்ட மாற்றுத் திறனாளிகள் அவரது வீட்டை முற்றுகையிட்டு போராடி வருகின்றனர். இந்த முற்றுகைப் போராட்டத்தை கைவிட வேண்டும் என போலீசார் அவர்களுடன் பேச்சு வார்த்தை நடத்தி வருகின்றனர். நடிகர் ராதாரவி தற்போது திமுக வில் இணைந்துவிட்டார் என்பது குறிப்பிடத்தக்கது.


ரஃபேல் விவகாரம் ...ஃப்ரான்ஸ் செல்ல இருக்கும் நிர்மலா சீதாராமன்

காங்கிரஸ் தலைவர் ராகுல் காந்தி, ரஃபேல் போர் விமானம் வாங்கியதில் பாஜக முறைகேடு செய்துள்ளது என்று கடந்த ஒரு வருடமாக மோடி மீது குற்ற ச்சாட்டு வைத்து வருகிறார். அதற்கு ஏற்றார் போல், பாதுகாப்புத் துறை அமைச்சர் நிர்மலா சீதாராமனும் ஒவ்வொரு முறை ஒன்று பேசி வருகிறார். காங்கிரஸை பாஜக விமர்சிக்க, பாஜக காங்கிரஸை விமர்சிக்க என்று இரு கட்சிகளும் தங்களை விமர்சித்து கொண்டெ இருக்கிறது.

இந்நிலையில், ஃப்ரான்ஸ் நாட்டின் முன்னாள் அதிபர் ஃப்ராங்கோயிஸ் ஹாலண்டே, ரபேல் போர் விமான ஒப்பந்தம் தொடர்பாக அனில் அம்பானி நிறு வனத்தை இந்திய அரசுதான் பரிந்துரை செய்தது என்று கூறியுள்ளார். இதன்மூலம் இந்த சர்ச்சைக்கு தீணி போடப்பட்டுள்ளது.

ஃப்ரான்ஸ் முன்னாள் அதிபர் அந்நாட்டு பத்திரிகையில் தெரிவித்துள்ளதாவது: ஃப்ரான்ஸ் நாட்டின் ரஃபேல் ரக போர் விமானம் தயாரிப்பதற்காக டசால்ட் ஏவியேஷன் நிறுவனத்துடன் இந்தியா ஒப்பந்தம் செய்து கொண்டது. ஃப்ரான்சு நாட்டுக்கு எந்த ஒரு வேறு வாய்ப்பும் வழங்கப்படவில்லை. மேலும், அம்பானி குழுமத்துடன் மட்டுமே இணைந்து பணியாற்றுவதற்கான வாய்ப்பு வழங்கப்பட்டது என்றார். இதனை தொடர்ந்து ஆளும் பாஜகவுக்கு இது பெரும் நெறுக்கடியை கொடுத்துள்ளது. எதிர்கட்சியான காங்கிரஸ் கட்சியோ இதை நன்கு விமர்சித்து வருகிறது.

மேலும், இதுகுறித்து ஃப்ரான்ஸ் அரசு விளக்கம் அளித்துள்ளது. பிரான்சு அரசு கூறுகையில், “ இந்தியாவின் வர்த்தக கூட்டாளிகள் பற்றிய விஷயத்தில் நாங்கள் (ஃப்ரான்சு அரசு) தலையிடவில்லை. ரஃபேல் ஒப்பந்த விவகாரத்தில், தரமான போர்விமானங்களை இந்தியாவுக்கு வழங்குவது மட்டுமே எங்க ளின் பணி” என்று தெரிவித்துள்ளது.

இதுபோன்று காங்கிரஸுக்கு சாதகமாகவே ரஃபேல் விவகாரத்தில் கருத்துகள் அமைகிறது. காங்கிரஸின் அதிகாரப்பூர்வ் ட்விட்டர் பக்கத்தில் கூட நிர்மலா சீதாராமன் ரஃபேல் விவகாரத்தில் பேசிய ஏழு பொய்கள் என்ற ஒரு வீடியோவை நேற்று வெளியிட்டது.  இப்படி நடந்துகொண்டிருக்க, நிர்மலா சீதாராமன் அடுத்த மாதம் பாதுகாப்புத் துறை சம்மந்தமாக ஃப்ரான்ஸ் பயணிக்க இருப்பதாக தெரிவிக்கின்றனர்.

அந்நாட்டு பாதுகாப்புத் துறை அமைச்சர் புளோரன்ஸ் பார்லியை சந்தித்துப் பேசவுள்ளார். இதில் இருநாட்டு பாதுகாப்பு படைகளை வலுப்படுத்துவது குறித்தும், மேலும் பல்வேறு விஷயங்கள் குறித்து ஆலோசிக்க இருப்பதாக தெரிவிக்கின்றனர்.


சட்டவிரோதமாக அந்நியத் தொழிலாளர்களுக்கு தற்காலிக வேலை பெர்மிட்!

நாட்டில் சட்டவிரோதமாக வேலை செய்து வரும் அந்நியத் தொழிலாளர்களுக்கு தற்காலிக வேலை பெர்மிட்டை வழங்குவதற்கு ஏதுவாக அதற்கான விண்ணப்பப் பதிவு தொடங்கியது. பிப்ரவரி 15 ஆம் தேதி முதல் ஜூன் 30 ஆம் தேதி வரையில் சட்டவிரோத அந்நியத் தொழிலாளர்கள் தங்களை பதிவு செய்து கொள் ளலாம். இவ்வாறு தங்களை பதிவு செய்து கொண்டவர்கள் மலேசியாவில் ஐந்து முக்கிய துறைகளில் சட்டப் பூர்வமாக வேலை செய்வதற்கு ஏதுவாக இ-கார்ட் பெர்மிட் வழங்கப்படும் என்று குடிநுழைவுத்துறை அறிவித் துள்ளது.சட்டவிரோத அந்நியத் தொழிலாளர்களுக்கு தற்காலிக பெர்மிட் பதிவு தொடங்கியது! பிப்ரவரி 15 ஆம் தேதி முதல் தீபகற்ப மலேசியாவில் அனைத்து குடிநுழைவுத்துறை அலுவலகங்களிலும் இந்த பதிவு நடைபெறும் என்று குடிநுழைவுத்துறை தலைமை இயக்குநர் டத்தோஸ்ரீ முஸ்தாபார் அலி தெரிவித்தார். இந்த இ - கார்ட் பெர்மிட் என்பது தற்காலிகமாக வேலை செய்வதற்கான அனுமதி மட்டுமே. இந்தப் பதிவுக்கு எந்தவொரு கட்டணமும் செலுத்த வேண்டியதில்லை. மூன்றாம் தரப்பை நாட வேண்டியதில்லை. மாறாக அந்நியத் தொழிலாளர்கள் சுயமாக குடிநுழைவு அலுவலகத்திற்கு வந்து இந்தப் பதிவை செய்து கொள்ளலாம். இந்தப் பதிவுக்குப் பின்னர் சம்பந்தப்பட்ட தொழிலாளர்களை வேலைக்கு அமர்த்திக்கொண்டுள்ள முதலாளிகள், அந்த தொழிலாளி சார்ந்துள்ள தூதரகங்களுக்குச் சென்று கடப்பிதழ் மற்றும் பெர்மிட்டிற்கு விண்ணப்பிக்க வேண்டும் என்று முஸ்தாபார் விளக்கினார். இந்த இ- கார்ட் தற்காலிக பெர்மிட்டில் சம்பந்தப்பட்ட தொழிலாளியின் ்பயோமெட்ரிக்ீ பதிவு, எந்த முதலாளியிடம் வேலை செய்கிறார், பதிவு எண், நிறுவனத்தின் பெயர், குறியீட்டு எண் மற்றும் தலைமை குடிநுழைவு அதிகாரி, தலைமை போலீஸ் அதிகாரி கையொப்பம் ஆகியவற்றை உள்ளடக்கியிருக்கும். அகதிகள் அந்தஸ்துக்கான ஐ.நா. தூதரகத்தினால் வெளியிடப்பட்டுள்ள அகதிகள் அட்டை வைத்து இருக்கும் அந்நியத் தொழிலாளர்கள் இந்த இ-கார்ட் தற்காலிக பெர்மிட்டைப் பெறுவதற்கு விண்ணப்பிக்க முடியாது. அதேவேளையில் இந்த இ -கார்டுக்கு விண்ணப்பிக்கும் சட்டவிரோதத் தொழிலாளர்கள், முதலாளிமார்களை கொண்டு இருக்க வேண்டும். தவிர எந்தவொரு குற்றப்பதிவையும் கொண்டு இருக்கக்கூடாது. முதலாளிமார்களிடமிருந்து தப்பி ஓடியவர்களாக இருக்கக்கூடாது என்பதே ஒரு சட்டவிரோதத் தொழிலாளர் இ- கார்டை பெறுவதற்குரிய தகுதியாகும் என்று அவர் விளக்கினார். தற்போது முதலாளிமார்களிடம் நிலவி வரும் தொழிலாளர் பற்றாக்குறை காரணமாக அவர்கள் சட்டவிரோத தொழிலாளர்களை வேலைக்கு அமர்த்தி வருகின்றனர். அந்தத் தொழிலாளர்களையே அவர்கள் சட்டப்பூர்வ மாக்கிக் கொள்ளும் ஒரு நடவடிக்கைதான் இந்த தற்காலிக வேலை பெர்மிட் வழங்கும் திட்டமாகும் என்று அவர் விளக்கினார். பண்ணைத் தொழில் , சேவைத்துறை உற்பத்தித்துறை ,கட்டுமானம் விவசாயம் ஆகிய ஐந்து துறைகளில் மட்டுமே பணியாற்றுவதற்கு அவர்கள் அனுமதிக்கப்படுவர் என்று அவர் சொன்னார். வழங்கப்பட்டுள்ள காலக்கெடு இனியும் நீட்டிக்கப்படாது என்றும் அவர் தெளிவுபடுத்தினார்.


மூளை உறுப்பு இல்லாமல் பிறந்த குழந்தையின் உறுப்புகள் தானம்

அமெரிக்காவில் மூளை உறுப்பு இல்லாமல் பிறந்த குழந்தையின் உடல் உறுப்புகள் பெற்றோரினால் தானமாக கொடுக்கப்பட்ட சம்பவம் அனைவரையும் நெகிழ்ச்சியில் ஆழ்த்தியுள்ளது. அமெரிக்காவின் ஒக்லகோமா பகுதியை சேர்ந்தவர்கள் ராய்ஸ்- கெரியங். கர்ப்பமாக இருந்த கெரியங், கருவில் உள்ள குழந்தைக்கு ஈவா என பெயர் சூட்டி யிருந்தார். ஆனால் கடந்த பிப்ரவரி மாதம்தான் கருவில் வளரும் குழந்தைக்கு மூளை உருவாகாமல் இருப்பது தெரியவந்தது. இருப்பினும் ராய்ஸ்- கெரியங் தம்பதியினர் குழந்தையை அழிக்க விரும்பாததால், சிசு வளர்ச்சி அடைந்து முழு குழந்தையாக பிறந்தது. மூளை உறுப்பு இல்லாததால் சிசுவின் உடல் உறுப்புகள் தானமாக கொடுக்கப்பட்டது. இதுகுறித்து குழந்தையின் தந்தை தனது பேஸ்புக் தளத்தில் “We said hello and goodbye to our sweet Eva... என பதிவிட்டிருந்தார். இதனை பார்த்த பல்லாயிரக்கானோர் கண் கலங்கினர். உடனே அந்தப் பெற்றோருக்கு ஆறுதலும் பாராட்டும் தெரிவித்திருந்தனர்.


நீலாய், இம்பியானில் குடிநீர் துண்டிப்பு!

பத்தாங் பெனார் தோட்ட மேம்பாடு காரணத்தால் அங்கு வேலை செய்த தோட்டத் தொழிலாளர்களுக்கு கட்டிக் கொடுக்கப்பட்ட அடுக்குமாடி குடியிருப்பில் திடீரென குடிநீர் துண்டிக்கப்பட்டதால் 40 இந்திய குடும்பங்கள் பெரும் பரிதவிப்புக்குள்ளாயின. நேற்று மதியம் 2.00 மணியளவில் நீலாய், இம்பியான் அடுக்குமாடி குடியிருப் பில் குடிநீர் துண்டிக்கப்பட்டதை அறிந்து அங்கு விரைந்த நீலாய் சட்டமன்ற உறுப்பினர் ஜ.அருள்குமாரிடம் அவர்கள் புகார் கூறினர். சைம் டார்பி நிறுவனம் தொழிலாளர்களுக்கு கட்டிக் கொடுத்த இந்த அடுக்குமாடி குடியிருப்பில் வர்த்தக அடிப்படையில் தண்ணீர் கட்டணம் மாதம் வெ.150 முதல் வெ.250 வரை வசூலிப்பதுடன் பல சேவை கட்டணத்திற்கு வெ.24,300 மொத்தமாக செலுத்த வேண்டுமென நோட்டீஸ் அனுப்பியிருப்பதாக ஜ.அருள்குமார் விளக்கினார். குடியிருப்புக்கு வழங்கப்படும் வழக்கமான விலையில் குடிநீர் கட்டணம் தருவதற்கும் தேவையில்லாத சேவை கட்டணத்தை அளவுக்கு அதிகமாக உயர்த்தி குடியிருப்புவாசிகளுக்கு நெருக்குதல் கொடுத்து பெரும் சுமை ஏற் படுத்துவதை உடனடியாக நிறுத்த வேண்டுமென தலைநகரிலுள்ள சைம் டார்பி நிறுவன தலைமையகத்தில் நேரடியாக புகார்கள் கொடுத்து 7 மாதங்களுக்கு மேல் ஆகியும் மௌனமாக இருந்து விட்டு திடீரென தீபாவளி சமயத்தில் குடிநீரை துண்டிப்பது மிகவும் கண்டிக்கத்தக்கது என்றார் அவர். தொழிலாளர்களுக்கு 40,000 வெள்ளிக்கு விற்கப்பட்ட அடுக்குமாடி குடியிருப்பிலுள்ள வீடுகள் தற்போது சேவைக் கட்டணமே வெ.24,000த்திற்கு மேல் உயர்ந்திருப்பதுடன் குடிநீர் கட்டணமும் விருப்பத்திற்கு ஏற்றி மிரட்டும் நிலைக்குள்ளாகி இருப்பதாக அடுக்குமாடி அடுக்குமாடி குடியிருப்பை சேர்ந்த வேலாயுதம் த/பெ பொன்னுசாமி (வயது 63) வேதனையுடன் கூறினார். பரபரப்பாக தீபாவளியை வரவேற்று பலகாரங்களை ஏற்பாடு செய்யும் ஆவலுடன் இருக்கும் வேளையில், திடீரென குடிநீரை துண்டிப்பது இங்குள்ள 40 இந்திய குடும்பங்களுக்கு அதிர்ச்சியையும் சோகத்தையும் கொடுத்திருப்பதாக அந்தோணியம்மா த/பெ கருப்பன் (வயது 69). கீதா த/பெ மாரிமுத்து (வயது 49), கிருஷ்ணன் (வயது 50) ஆகியோர் தெரிவித்தனர்.


வெள்ளப் பேரிடரில் மெத்தனம்- தாமதம் ஏன்? அரசியல் ஊடுருவலால்  மக்கள் தலையில் துன்பமா?

கோலாலம்பூர், டிச. 23-

வெள்ளப் பேரிடரிலிருந்து மக்களை காக்கும் நடவடிக்கையில் சுணக்கமும் தாமதமும் ஏற்படுவதற்கு இந்த விவகாரத்தில் அரசியல் ஊடுருவல் காரணமா என்ற கேள்விகள் பாதிக்கப்பட்ட  மக்கள் தரப்பிலும் பார்வையாளர்கள் மத்தியிலும் எழுந்தவண்ணம் இருக்கின்றன. அரசு நிறுவனங்களுக்கு இடையே ஓர் ஒருங்கிணைப்புத் தன்மை இல்லாமல் போனதும் மத்திய மாநில அரசுகளுக்கு இடையில் நிலவுகின்ற ஓர்  இடைவெளியும் கட்சி அரசியலும் இதற்கு காரணமாக அமைந்திருக்கிறதா என்ற வினாக்கள் பலரின் மத்தியில் எழுந்து வருகின்றன.

வெள்ள மீட்பில் பலவீனம்

அரசாங்கத்தின் செயல்பாடுகள் முற்றாக தோல்வியடைந்திருக்கின்றன என்று முன்னாள் அமைச்சர் டான்ஸ்ரீ ரபிடா அஸிஸ் பகிரங்கமாக குற்றஞ்சாட்டியிருக்கிறார். ஒரு பேரிடர் வரும்போது துரிதகதியில்  களத்தில் இறங்காத அரசாங்கத்தின் செயல்பாடு அதன் பலவீனத்தின்  உச்சத்தை காட்டுகிறது என்று அவர் சுட்டிக்காட்டியிருக்கிறார்.

உப்புச்சப்பு இல்லாத அரசாங்க பிரச்சார நடவடிக்கைகளுக்கு காட்டும் முக்கியத்துவம் தண்ணீரில் தவழ்ந்து கண்ணீரில் மூழ்கியிருக்கும் மக்களை காப்பாற்றுவதில் காட்டப்படவில்லை என்றும் அவர் சுட்டிக்காட்டியிருந்தார். வெள்ளம் அதிகமாக பாதித்துள்ள ஸ்ரீமூடாவை உள்ளடக்கும் சிலாங்கூர் மாநிலம் பக்காத்தான் ஆட்சியில் இருக்கிறது. மாநில முதல்வராக அமிருடின் ஷாரி விளங்குகிறார். மாநில அம்னோ தலைவராக நோ ஒமார்  விளங்குகிறார்.

மாநில பேரிடர் நிவாரண இலாகா பொறுப்பு நோ ஒமாரிடம் ஒப்படைக்கப்பட்டிருக்கிறது. பல விஷயங்கள் அவரது உத்தரவின் பேரில்தான் செயல்பட வேண்டும் என்னும் நிலையில் இருக்கிறது. பிரதமர் துறை, போக்குவரத்து அமைச்சு, தற்காப்பு அமைச்சு, தீயணைப்பு இலாகா, பேரிடர் மீட்பு இலாகா என பல்வேறு பிரிவுகள் இருந்தும் அவற்றுக்கு இடையில் ஓர் ஒருங்கிணைப்பு இல்லாமல் போனதால் எல்லாத் துயரமும் மக்கள் தலையில் விழுந்தது.

நட்மாவின் புதிய வியாக்கியானம்

நட்மா எனப்படும் தேசிய பேரிடர் நிர்வாக  நிறுவனம் வெள்ள நிவாரணங்கள் தங்கள் கட்டுப்பாட்டில் இல்லை. மாறாக வெள்ளத்தால் ஏற்பட்ட பாதிப்பு இழப்புகளுக்கு மட்டுமே தாங்கள் பொறுப்பு என்றுகூறியது மக்களை வெறுப்பின் உச்சத்திற்கே கொண்டு சென்றது.

அதற்கு பொறுப்பான அமைச்சரையும் அதன் அதிகாரிகளையும் உடனடியாக பதவி நீக்கம் செய்யுங்கள் என்ற கோரிக்கை வலுத்து வருகிறது. மக்களவையில் இது தொடர்பாக ஓர் அவசரத் தீர்மானம் கொண்டு வந்து விவாதிக்க வேண்டும் என்ற எதிர்க்கட்சி எம்பிக்களின் கோரிக்கையை சபாநாயகர் தமது ரத்து அதிகாரத்தால் முழுவதுமாக நிராகரிக்கிறார்.

வெள்ளம் பரவி பசி, பட்டினியாலும் தூக்கமின்மையாலும் பிள்ளைகளையும் வயதானவர்களையும் நோயில் நலிந்தவர்களையும் வைத்துக்கொண்டு மக்கள்  படாதபாடு பட்டுக் கொண்டிருந்த வேளையில் மீட்புப் பணிகள் மிக மிக தாமதமாக நடந்தது, மக்களின் துன்பத்தை மேலும் மேலும் அதிகரித்தது. பிரதமர் மட்டும் பாதிக்கப்பட்ட மக்களை சென்றுகாண ஒட்டுமொத்த அமைச்சரவை என்ன செய்து கொண்டிருக்கிறது என்ற கேள்வியும் எழுகிறது. பேரிடர் என்பது இயற்கையின் ஒரு சீற்றமாகும். மழையும்  வெள்ளமும்  புயலும் எப்போது வரும்,  எப்படி வரும் என்று யாருக்கும் தெரியாது.

அரசியல் ஊடுருவியுள்ளதா?

ஆனால் ஓர் ஆபத்து அவசர தயார்நிலைத் திட்டம் இங்கே அவசியம். ஆனால் அந்த ஆபத்தை உணர்ந்து துரித கதியில் இயங்க முடியாத படி மத்திய, மாநில, மாவட்ட மற்றும் வட்டார நிலையில் ஊடுருவிய அரசியல் ஒரு  காரணமா என்ற கேள்விகள் எழுந்துள்ளன.

மத்திய அரசாங்கத்தில் அம்னோவும் பெர்சத்தும் உள்ளடங்கிய பெரிக்காத்தானும் இருந்தாலும் பாரிசான் , பெரிக்காத்தான் மோதல் பல இடங்களில் நடந்துகொண்டிருக்கிறது.  அதன் எதிரொலியால் இது நடக்கிறதா என்ற கேள்விகள் எழுந்தாலும் மாநில மந்திரிபுசார்என்ற முறையில் அதை தாம் திட்டவட்டமாக மறுப்பதாக சிலாங்கூர் மந்திரிபுசார் கூறியிருக்கிறார்.

இந்த  பேரிடருக்கு முன்பே பிரதமரையும் தற்காப்பு அமைச்சரையும் தாம் அழைத்து பேசியதாகவும் தேவையான உதவிகளை செய்யுமாறு கோரியிருப்பதாகவும் அவர்   கூறியிருக்கிறார்.


பலாத்கார ஆதரவாளர்கள் வெற்றிக்கு போதுமானவர்களா?

அமெரிக்க ஜானாதிபதி தேர்தல் நெருங்கி வரும் நிலையில் அதன் போட்டி வேட்பாளர்களான குடியரசு கட்சியை சார்ந்த டிரம்பும் ஆளும் ஜனநாயக கட்சியை சார்ந்த ஹிலாரி கிளிண்டனும் உச்சக்கட்ட பிரச்சாரத்தில் உள்ளனர். ஆரம்பத்தில் தங்களுடைய விவாத நிகழ்ச்சிகளுக்குப் பிறகு ஒருவருக்கொருவர் கைகுலுக்கிக் கொண்டவர்கள், இப்போது அந்த மேடை நாகரிகத்தையும் புறக்கணிக்கும் அளவுக்கு ஒருவர் மீது ஒருவருக்கு உள்ள கோபத்தை மறைக்க முடியாதவர்களாக செயல்படுகிறார்கள். ஹிலாரியை ’கேவலமான பெண்’ என்றார் டிரம்ப். இப்படி வர்ணிப்பதாலும் தேர்தல் தில்லுமுல்லுகளாலும் டிரம்ப் ஜெயிக்க முடியாது என்கிறார் ஹிலாரி. தனது தவறுகளை தந்திரோபாயங்களால் பொசுக்கி விடலாம் என டிரம்ப் நம்புகிறார். ஆனால், தேர்தலில் அவர் நம்பிக்கை தலைகீழாக மாற வேண்டும்” என மக்களிடம் ஹிலாரி கிளிண்டன் கேட்டுக்கொண்டார். மேலும், கடந்த வாரங்களில் டிரம்பின் பலாத்கார செயலினால் பாதிக்கப்பட்ட பெண்கள் மனம் திறந்து கூறிய குற்றச்சாட்டுகளை புறந்தள்ளிவிடமுடியாது.டிரம்ப் வேண்டுமானால் அதை எண்ணங்களில் இருந்து வெளியேற்றிவிடுங்கள் என மக்களிடம் தனக்கு சாதகமாக கேட்டுக்கொள்ளலாம். டிரம்பின் ஆதரவாளர்கள் பலாத்காரத்தின் ஆதரவாளர்கள். அவர்களை மட்டும் வைத்து வென்றுவிடலாம் என நம்புகிறார் டிரம்ப்.ஆனால், வரும் தேர்தலில் டிரம்பை தோற்கடிப்பதற்கு பெண்கள் பற்றி கேவலமாக பேசியதும் பெண்களிடம் அவர் அத்துமீறி நடந்த விஷயங்களும் அவர் நம்பிக்கையை தலைகீழாக மாற்றும் என உறுதியாக கூறுகிறார்.


காவிரி விவகாரம்: ஏப்ரல் 29ம் தேதி தடையை மீறி மெரினாவில் போராட்டம்

சென்னை:

காவிரி மேலாண்மை வாரியம் அமைக்கக்கோரி வருகிற ஏப்ரல் 29ம் தேதி மெரினாவில் போராட்டம் நடத்தப்படும் என்று தமிழக வாழ்வுரிமைக் கட்சித் தலைவர் வேல்முருகன் குறிப்பிட்டுள்ளார். காவிரி மேலாண்மை வாரியம் அமைக்கக்கோரியும், தொடர்ந்து அதிகரித்து வரும் பெட்ரோல், டீசல் விலையை குறைக்கக்கோரி சென்னை நுங்கம்பாக்கத்தில் அமைந்துள்ள இந்தியன் ஆயில் கார்ப்பரேசன் நிறுவனத்தை தமிழக வாழ்வுரிமைக் கட்சித் தலைவர் வேல்முருகன் தலைமையில் அக்கட்சியினர் முற்றுகையிட்டனர்.

ப்போது மக்களின் போராட்டங்களை கண்டுகொள்ளாத மத்திய அரசைக் கண்டித்து அவர்கள் கோஷங்கள் எழுப்பினர். அப்போது பத்திரிகையாளர்களிடம் பேசிய அக்கட்சியின் தலைவர் வேல்முருகன், எந்த ஜனநாயகப் போராட்டங்களையும் மத்திய அரசு கண்டுகொள்ளவில்லை என்று குற்றஞ்சாட்டியுள்ளார். மேலும், வருகிற ஏப்ரல் 29ம் தேதி சென்னை மெரினாவில் தடையை மீறி, காவிரி மேலாண்மை வாரியம் அமைக்ககோரி போராட்டம் நடத்தப்போ வதாகவும் வேல்முருகன் அறிவித்துள்ளார்.


விமானி என ஏமாற்றி 20 ஆண்டுகள் விமானம் ஓட்டிய என்ஜினீயர்

கேப்டவுன்,

தென் ஆப்பிரிக்காவில் என்ஜினீயர் ஒருவர் விமானி என ஏமாற்றி 20 ஆண்டுகளாக விமானம் ஓட்டி வந்த அதிர்ச்சி தகவல் தெரிய வந்துள்ளது. தென்ஆப்பிரிக்காவைச் சேர்ந்தவர் வில்லியம் சாண்ட்லர். இவர் தென் ஆப்பிரிக்க அரசுக்கு சொந்தமான சவுத் ஆப்பிரிக்கன் ஏர்லைன்ஸ் விமான சேவை நிறுவனத்தில் விமானியாக பணிபுரிந்தார்.

சம்பவத்தன்று தென் ஆப்பிரிக்காவில் இருந்து ஜெர்மனிக்கு விமானம் பயணம் செய்தது. சுவிட்சர்லாந்தின் ஆல்ப்ஸ் மலை தொடருக்கு மேல் பறந்த போது அதிர்வு ஏற்பட்டது. அப்போது விமானத்தை வினோதமாக இயக்கிய விதம் அவர் மீது சந்தேகத்தை ஏற்படுத்தியது. எனவே அவரிடம் விசாரணை நடத்தப்பட்டது.

அதில் அவர் விமானி இல்லை. அதற்கான லைசென்சும் அவர் பெறவில்லை என தெரியவந்தது. இவர் விமானி ஆவதற்கு முன்பு இவர் விமான என்ஜினீயராக பணியாற்றி உள்ளார். அந்த அனுபவத்தில் அவர் கடந்த 20 ஆண்டுகளாக விமானம் ஓட்டி வந்த அதிர்ச்சி தகவல் தெரிய வந்தது.

எனவே, பணி நீக்கம் செய்யப்பட்ட அவரிடம் இருந்து இழப்பீடாக பெரும் தொகையை விமான சேவை நிறுவனம் கோரியுள்ளது. அவர் மீது குற்றவியல் நடவடிக்கைகள் எடுக்க போவதாக அறிவித்துள்ளது. சர்வதேச விமானங்களை இயக்கும் விமானிகள் ஏர்லைன் டிரான்ஸ்போர்ட் விமானி லைசென்சை பெறுவது கட்டாயமாகும். இதை ஆண்டுதோறும் புதுப்பிக்க வேண்டும். உடல் தகுதி தேர்வுக்கும் தங்களை ஈடுபடுத்திக் கொள்ள வேண்டும்.


மின் சிகரெட் வெடித்து ஆடவர் பலி

வாஷிங்டன்,

அமெரிக்காவில் மின் (எலக்ட்ரானிக்) சிகரெட் வெடித்து சிதறியதில் ஆடவர்  உயிரிழந்தார். அமெரிக்காவின் டெக்சாஸ் மாகாணத்தைச் சேர்ந்தவர் பிரவுன் (வயது 24). இவர் போர்ட் வொர்த் நகரில் உள்ள மின் சிகரெட் கடைக்கு சென்றார். அங்கு மின் சிகரெட்டை வாங்கிய அவர் கடைக்கு வெளியே தனது காருக்குள் அமர்ந்து அதனை புகைத்தார். அப்போது சற்றும் எதிர்பாராத விதமாக மின் சிகரெட் வெடித்து சிதறியது. இதில் அவருக்கு முகம், கழுத்து உள்ளிட்ட இடங்களில் பலத்த காயம் ஏற்பட்டது. கடை உரிமையாளர் அவரை மீட்டு மருத்துவமனையில் அனுமதித்தார்.

மருத்துவமனையில் சிகிச்சை பெற்று வந்த பிரவுனுக்கு திடீர் பக்கவாதம் ஏற்பட்டது. அதனைத் தொடர்ந்து அவர் இறந்தார். பிரேதப் பரிசோதனை அறிக்கையில் மின் சிகரெட் வெடித்து சிதறியதால்தான் பிரவுன் உயிர் இழந்தார் என்பது உறுதி செய்யப்பட்டது. அமெரிக்காவில் மின் சிகரெட் வெடித்து நிகழ்ந்த 2ஆவது மரணம் இதுவாகும். கடந்த ஆண்டு மே மாதம் புளோரிடா மாகாணத்தைச் சேர்ந்த 38 வயது ஆடவர் சிகரெட் வெடித்து பலியானது குறிப்பி டத்தக்கது.


நீதிமன்ற தீர்ப்பை நிராகரித்து நீதிபதி முன் தற்கொலை செய்துகொண்ட ராணுவத் தளபதி

போஸ்னியா நாட்டைச் சேர்ந்த முன்னாள் ராணுவத் தளபதி தனக்கு விதிக்கப்பட்ட தண்டனையை நிராகரித்து நீதிமன்ற வளாகத்திலேயே விஷம் அருந்தி தற்கொலை செய்து கொண்டார்.போஸ்னியா நாட்டில் 1992 - 1995-ம் ஆண்டுகளில் நடந்த போரின்போது, போர்க் குற்றம் புரிந்ததாக அந்நாட்டின் முன்னாள் தளபதி ஸ்லோபோடன் பிராஜில்க் உள்ளிட்ட 6 ஆறுபேருக்கு அந்நாட்டு நீதிமன்றம் 20 ஆண்டுகள் சிறைத் தண்டனை விதித்தது.

இந்தத் தீர்ப்பை எதிர்த்து ஸ்லோபோடன் பிராஜில்க் தரப்பில் சர்வதேச நீதிமன்றத்தில் மேல்முறையீடு செய்யப்பட்டிருந்தது.இந்த நிலையில் இந்த வழக்கின் தீர்ப்பு புதன்கிழமை அறிவிக்கப்பட்டது. இதில் ஸ்லோபோடன் உள்ளிட்ட ஆறு பேர் போர்க் குற்றம் புரிந்ததாக நிரூபிக்கப்பட்டு அவரது தண்டனை உறுதி செய்யப்பட்டது.

சர்வதேச நீதிமன்ற தீர்ப்பால் ஏமாற்றமடைந்த ஸ்லோபோடன், நீதிபதி கண் முன்னே எழுந்து நின்று தான் வைத்திருந்த விஷத்தை, “நான் ஸ்லோபோடன் பிராஜில்க். நான் இந்த தீர்ப்பை நிராகரிக்கிறேன். நான் போர் குற்றவாளி அல்ல’ என்று கூறிக் கொண்டே அருந்தினார்.

இந்த சம்பவத்தால் நீதிமன்றத்திலிருந்த அனைவரும் அதிர்ச்சி அடைந்தனர். உடனடியாக மருத்துவமனைக்கு அழைத்து செல்லப்பட்ட ஸ்லோடன் சிகிச்சை பலனின்றி உயிரிழந்தார்.இந்த சம்பவம் தொடர்பாக அந்நாட்டு போலீஸார் வழக்கு பதிவு செய்து விசாரணை நடத்தி வருகின்றனர்.


ஜெயலலிதாவின் துரோகி டிடிவி தினகரன் சட்டசபைத் தொகுதி வேட்பாளரா?

சென்னை: ஜெயலலிதாவின் துரோகி என்று முத்திரை குத்தப்பட்டு விரட்டப்பட்ட டிடிவி தினகரனை ஆர்.கே. நகர் சட்டசபைத் தொகுதி வேட்பாளராக அறிவித்துள்ளது அதிமுக ஆட்சிமன்றக்குழு. எம்ஜிஆர் உருவாக்கி, ஜெயலலிதா கட்டிக்காத்த அதிமுகவை வழிநடத்த சசிகலாவின் அக்காள் மகன் என்ற தகுதி தவிர வேறு என்ன தகுதிகள் இவருக்கு இருக்கிறது என்று அதிமுகவின் உண்மை தொண்டர்கள் கேள்வி எழுப்பியுள்ளனர். கடந்த காலங்களில் டி.டி.வி. என அ.தி.மு.கவினரால் செல்லமாக அழைக்கப்பட்டவர் தினகரன். சசிகலாவின் அக்கா வனிதாமணி - விவேகானந்தன் தம்பதியின் மூத்த மகன். இவருக்கு பாஸ்கரன், சுதாகரன் ஆகிய இரண்டு தம்பிகள் உள்ளனர். சசிகலா போயஸ்தோட்டத்திற்குள் வந்த பின்னர் டிடிவி தினகரன் போயஸ் தோட்டத்து செல்லப்பிள்ளையாக வலம் வந்தவர். தினகரனின் தம்பிசுதாகர னைத் தான் வளர்ப்பு மகனாக தத்து எடுத்து திருமணம் செய்து வைத்தார் ஜெயலலிதா இதுவே அவரது அஸ்தமனத்திற்கு அச்சாரமாக அமைந்தது.பிறந்த ஊரான திருத்துறைப்பூண்டியையும் அப்பா விவேகானந்தன் பெயரையும் இணைத்து, டி.டி.வி.தினகரன் என மாறினார். மாமன் மகள் அனுராதாவை, ஜெய லலிதாவின் தலைமையில் திருமணம் செய்து கொண்டார். இவருக்கு ஒரு பெண் குழந்தை இருக்கிறது. இவரது மனைவி அனுராதா ஜெயாடிவியை நிர்வாகம் செய்தார். தினகரனுக்கு அப்போது ஜெயலலிதாவால் அதிமுகவின் மிக முக்கிய பதவியான பொருளாளர் பதவி கொடுக்கப்பட்டது. 1999ஆம் ஆண்டு நடைபெற்ற லோக்சபா தேர்தலில் பெரியகுளம் தொகுதியில் போட்டியிட்டு வெற்றி பெற்றார். அப்போதுதான் ஓ.பன்னீர்செல்வத்துடன் தினகரனுக்கு அறிமுகம் ஏற் பட்டது. பின்னர் 2004ஆம் ஆண்டு நடைபெற்ற லோக்சபா தேர்தலில் தோல்வியைத் தழுவினார், இதனையடுத்து ராஜ்யசபா எம்.பியாக டெல்லிக்கு அனுப்பிவைக்கப்பட்டார். பெரியகுளம் மக்களால் மக்கள் செல்வன் என்று அழைக்கப்பட்டார். 2011ல் கட்சியில் இருந்து சசிகலா உறவினர்கள் அத்தனை பேரையும் ஜெயலலிதா கட்சியை விட்டு நீக்கியபோது தினகரனும் தப்பவில்லை. அதன்பின் அரசியலில் இருந்து முற்றிலும் விலகியே இருந்தார். ஜெயலலிதா உயிருடன் இருக்கும்வரை போயஸ்கார்டன் பக்கம்கூட அவர் வரவில்லை.1998ம் ஆண்டு, சட்டவிரோதமாக வெளிநாட்டு பணத்தை பெற்ற புகாரின் பேரில் அமலாக்கத் துறையால் தினகரனுக்கு 31 கோடி ரூபாய் அபராதம் விதிக்கப்பட்டு பின்னர் அது 28 கோடியாக குறைக்கப்பட்டது. ஜெயலலிதா மறைந்த பின் மீண்டும் நேரடி அரசியலுக்கு வந்தார் டிடிவி தினகரன். ஆட்சி அமைக்க ஆளுநரை சசிகலா சந்தித்தபோதும், பின் எடப்பாடி பழனிச்சாமி சென்று ஆட்சி அமைக்க உரிமை கோரியபோதும் அவர்களுடன் டிடிவி தினகரன்தான் அருகில் நின்று கொண்டிருந்தார். ஜெயலலிதாவினால் விரட்டப்பட்ட டிடிவி தினகரன், சசிகலா சிறைக்கு செல்லும் முன்பாக கட்சியில் அடிப்படை உறுப்பினராக மீண்டும் சேர்க்கப்பட்டார். சிறிது நேரத்தில், அவர் துணை பொதுச் செயலளராக அறிவிக்கப்பட்டார். கட்சியை தனது கட்டுப்பாட்டியில் வைத்துள்ள டிடிவி தினகரன், ஆட்சியையும் தனது கட்டுப்பாட்டில் வைத்துக்கொள்ள விரும்புகிறார். இதற்காகவே ஆர்.கே. நகர் இடைத்தேர்தலில் வேட்பாளராக களமிறங்குகிறார். வெற்றி பெறும் பட்சத்தில் எடப்பாடி பழனிச்சாமியை இறக்கிவிட்டு முதல்வராக முயன் றாலும் ஆச்சரியமில்லை. ஆனால் அவர் மீது உள்ள வழக்குகள் அவரை முதல்வர் நாற்காலியில் அமரவைக்குமா என்பதே அனைவரின் முன் எழும் கேள்வி. 50000 வாக்குகளுக்கு மேல் வாங்கி வெற்றி பெறுவேன் என்று நம்பிக்கையோடு பேசினாலும் ஜெயலலிதாவை ஜெயிக்க வைத்த ஆர்.கே.நகர் தொகுதி மக்கள் டிடிவி தினகரனை ஜெயிக்க வைப்பார்களா? அவர் சட்டசபைக்குள் எம்எல்ஏவாக நுழைய முடியுமா? வாக்காளர்கள் கையில்தான் உள்ளது.


கின்றாரா தமிழ்ப்பள்ளியின் இணைக் கட்டடம்! விரைவில் கட்டப்படும்!

கின்றாரா தமிழ்ப்பள்ளியின் இணைக் கட்டடம் மிக விரைவில் கட்டப்படும் என்று மஇகா உதவித் தலைவர் டத்தோ டி. மோகன் நேற்று கூறினார். கின்றாரா தமிழ்ப் பள்ளியின் இணைக் கட்டடம் கட்டுவதற்கு அரசாங்கம் 35 லட்சம் வெள்ளியை ஒதுக்கும் என்று இப்பள்ளிக்கு வருகை தந்த பிரதமர் டத்தோஸ்ரீ நஜீப் துன் ரசாக் அறிவித் திருந்தார்.இவ்வேளையில் இரண்டு ஆண்டுகளுக்கு முன் இந்த இணைக் கட்டடம் 20 லட்சம் வெள்ளியை கட்டு வதற்கான ஒப்பந்தம் மேம்பாட்டு நிறுவனத்திற்கு வழங்கப்பட்டது.முதல் கட்டமாக கிடைத்த 2 லட்சம் நிதியை கொண்டு மேம்பாட்டு நிறுவனத்தினர் இணைக் கட்டடத்தின் அஸ்திவாரத்தை அமைத்தனர். ஆனால் அதன் பின் இக்கட்டடம் கட்டுவதற்கு ஒரு செங்கல் கூட நகரவில்லை. கின்றாரா தமிழ்ப்பள்ளியின் இப்பிரச்சினை இரண்டு நாட்களுக்கு முன் மலேசிய நண்பன் தலைப்பு செய்தியாக வெளிவந்தது.உடனே பள்ளியின் பெற்றோர் ஆசிரியர் சங்கம், மேம்பாட்டு நிறுவனம், கட்டட வல்லுநர்களுடன் சிறப்பு பேச்சுவார்த்தை ஒன்றை நேற்று நடத்தினேன். கெந்திங் பெர்ஹாட்டின் கீழ் செயல்படும் செஸ் கம்மூனிட்டி தான் இப்பள்ளியின் இணைக் கட்டடம் கட்ட 20 லட்சம் வெள்ளியை வழங்க வேண்டும்.முதலில் கட்டுங்கள் பின் பணத்தை தருகிறோம் என்று செஸ் கம்மூனிட்டி நிர்வாகத்தினர் கூறி வருகின்றனர். பணம் கிடைக்காத நிலையில் இணைக் கட்டடத்தின் கட்டுமான பணிகளை மேம்பாட்டு நிறுவனத்தினர் தொடர வில்லை. ஆகவே இவ்விவகாரத்தில் மேம்பாட்டு நிறுவனம், பெற்றோர் ஆசிரியர் சங்கம், பள்ளி வாரியம் என யாரையும் நாம் குறை கூற முடியாது என்று டத்தோ டி. மோகன் கூறினார். 2 ஆண்டுகளுக்கு முன் 20 லட்சம் வெள்ளியில் இக்கட்டடத்தை கட்டி முடிக்க முடியும் என்று மேம்பாட்டு நிறு வனத்தினர் கூறினர்.ஆனால் இன்றைய பொருளாதார சூழ்நிலையில் அது சாத்தியமாகாது. தற்போது 28 லட் சம் வெள்ளி தேவைப்படுகிறது. இந்நிதி கிடைப்பதிலும் சிக்கல் ஏற்பட்டுள்ளது. அறிவித்தப்படி கட்டுமானத்திற்கான நிதியை வழங்காதது அரசாங்கத்தின் தவறாகும். ஆகையால் இக்கட்டுமான பணிக்கான செலவு அதிகரித்துள்ளதற்கு மேம்பாட்டு நிறுவனத்தை சாடுவதில் நியாயம் அல்ல.அதே வேளை யில் கட்டுமான செலவில் கூடுதலாக வரும் 8 லட்சம் வெள்ளியை பள்ளி வாரியம், பெற்றோர் ஆசிரியர் சங் கத்தை தேடச் சொல்வதும் அநாகரீக செயலாகும். ஆகவே வாக்குறுதியின் அடிப்படையின் அரசாங்கம் இப்பள்ளியின் இணைக் கட்டடத்திற்கான நிதியை உடன டியாக வழங்க வேண்டும்.இவ்விவகாரம் தொடர்பில் இன்று மஇகா தேசியத் தலைவர் டத்தோஸ்ரீ சுப்பிர மணியம், கல்வி துணையமைச்சர் டத்தோ கமலநாதன், பிரதமர் இலாகா அதிகாரிகளை சந்தித்து பேசவுள்ளேன். அதே வேளையில் அதிகாரப்பூர்வ கடிதம் ஒன்றையும் அத்தரப்பினரிடம் வழங்குவேன்.ஆகவே இப்பள்ளியின் கட்டுமான பணி விரைவில் தொடங்கும் என்று டத்தோ டி. மோகன் நம்பிக்கை தெரிவித்தார். இதனிடையே கின்றாரா தமிழ்ப்பள்ளியில் எழுந்துள்ள பிரச்சினையை தலைப்பு செய்தியாக வெளியிட்ட மலேசிய நண்பன் நாளிதழுக்கு இவ்வேளையில் நன்றியினை தெரிவித்துக் கொள்கிறேன். ஒரு சில விஷயங்கள் பத்திரிகைகளில் அடித்தால் தான் அதற்கான வேலைகள் விரைவில் தொடங்குகின்றனர். அதற்காக பத்திரிகைகளில் அடிக்கும் வரை எந்தவொரு தரப்பினரும் காத்திருக்கக் கூடாது என்று மோகன் கேட்டுக் கொண்டார்.


ஜெயலலிதாவும் நானும்  பேசிய அந்த வீடியோவை வெளியிட்டால் தற்கொலை செய்வேன்!

’மருத்துவமனையில் ஜெயலலிதா - சசிகலா இடையே நடந்த உரையாடல் தொடர்பான ’வீடியோ’ வெளியானால் தற்கொலை செய்து கொள்வேன்’ என சிறை செல்லும் முன் சசிகலா கூறிய தகவல் வெளியாகி உள்ளது. ஜெ. மரணத்தில் மர்மம் இருப்பதாகவும் அது தொடர்பாக நீதி விசாரணை நடத்த வேண்டும் என்றும் முன்னாள் முதல்வர் பன்னீர்செல்வம் அணியினர் கூறி வருகின்றனர். பிளவுபட்ட அ.தி.மு.க. அணிகள் இணைப்புக்கான நிபந்தனையாகவும் இதை வலியுறுத்தி உள்ளனர். இந்நிலையில் சசிகலாவின் தம்பி திவாகரனின் மகன் ஜெயானந்த் தன் ’பேஸ்புக்’ பக்கத்தில் ஜெயலலிதாவும் - சசிகலாவும் பேசும் வீடியோ பதிவு இருப் பதாகவும் அது சசிகலா மீதுள்ள களங்கத்தை துடைக்கும் என்றும் கூறியிருந்தார். இதன் பின்னணி குறித்து, சசிகலா ஆதரவு எம்.பி. - எம்.எல்.ஏ.க்கள் கூறியதாவது: ஜெயலலிதாவுக்காக தன் வாழ்க் கையை அர்ப்பணித்தவர் சசிகலா. அவர் மீது இப்படி அபாண்டமாக பழி விழுந்துள்ளது வருத்தம் தருகிறது. ஜெ. சிகிச்சை பெற்ற போது, அவரை சசிகலா எவ்வளவு கவனமாக பார்த்துக் கொண்டார் என்பதும், அவர்கள் இருவரிடம் இருந்த பாசமிக்க உறவும், அப் போது பதிவு செய்யப்பட்ட வீடியோவை பார்த்தால், உலகுக்கு புரியும். அந்த வீடியோ, என்றேனும் ஒரு நாள் வெளியாகும். ஆனால், அதை வெளியிடக் கூடாது என, சசிகலா கூறியுள்ளார். அதில், ஜெ., சிகிச்சை பெற்ற நிலை யில் எடுக்கப் பட்ட காட்சிகள் உள்ளன. அது, வெளி யில் தெரிந் தால், ஜெயலலிதாவுக்கென உள்ள அந்த கம்பீர, ’இமேஜ்’ தவிடு பொடியாகும்.மேலும், ஒரு பெண்ணை, அந்த உடையில், வெளியுலகம் பார்க்கக் கூடாது என்பதற்காகவும், அதை வெளியிடக் கூடாது என, சசிகலாகூறியுள்ளார். சிறைக்கு செல்வதற்கு முன் கூட, ’அது வெளியா னால் தற்கொலை செய்து கொள்வேன்’ என, திட்ட வட்டமாக கூறிச் சென்றார். இவ்வாறு அவர்கள் தெரிவித்தனர். ஜெயானந்த் கூறியது என்ன? : ஜெயானந்த், ’பேஸ் புக்’ பக்கத்தில் கூறியுள்ளதாவது: கொலைப்பழி சுமத்தியும் ஜெ., சிகிச்சை படத்தை வெளியிடவில்லை. பச்சை கவுன் உடையில் ஜெ. வை எதிரிகள் பார்க்கக் கூடாது என்பதே காரணம். சிங்கத்தை நாங்கள் சிங்கமாகவே பூவுலகை ஆளுவதற்கு, ராஜ மரியாதையுடன் அனுப்பி வைத்தோம். ஆனால், ஓ.பி.எஸ்., ஓட்டுக்காக, அவரை பிணப்பெட்டியில் வைத்து, ஓட்டு கேட்கிறார். உண்மை வலிமையானது. ஒரு நாள், ஜெய லலிதாவும், சசிகலாவும் ஆஸ்பத்திரியில் நடத்திய உரையாடல் வீடியோ வெளிவந்தால்... பி.எச்.பாண்டியன், மனோஜ் பாண்டியன், ஓ.பன்னீர்செல்வம் இவர்களை என்ன செய்யலாம்? அந்த நாள், மிக விரைவில். இவ்வாறு அதில் கூறியுள்ளார்.


மெரினாவில் ஜெயலலிதாவுக்கு நினைவு மண்டபம்: எடப்பாடி பழனிச்சாமி

சென்னை மறைந்த முன்னாள் முதல்வர் ஜெயலலிதாவுக்கு மெரினா கடற்கரையில் நினைவு மண்டபம் அமைக்கப்படும் என முதல்வர் எடப்பாடி பழனிச்சாமி அறிவித்துள்ளார். தமிழக முதல்வராக இருந்த ஜெயலலிதா கடந்த ஆண்டு டிசம்பர் 5 ஆம் தேதியன்று மரணமடைந்தார். அதைத் தொடர்ந்து அவரது உடல் மெரினா கடற்கரை எம்.ஜி.ஆர் நினைவிடம் அருகே நல்லடக்கம் செய்யப்பட்டது. அதன் பின்னர் எம்.ஜி.ஆர். நினைவிட வளாகத்தில் ஜெயலலிதாவுக்கு ரூ.15 கோடியில் நினைவு மண்டபம் கட்டப்படும் என அப்போதைய முதல்வர் ஓ.பன்னீர்செல்வம் சட்டசபையில் அறிவித்தார். ஆனால் அந்தப் பணிகள் தொடங்கப்படாமலே இருந்தது. இந்நிலையில் மறைந்த முன்னாள் முதல்வர் ஜெயலலிதாவின் உடல் அடக்கம் செய்யப்பட்ட மெரினாவில் நினைவு மண்டபம் கட்டப்படும் என முதல்வர் எடப்பாடி பழனிச்சாமி சட்டசபையில் அறிவித்துள்ளார். குழு அமைத்து சிறந்த வரைபடம் தேர்வு செய்யப்பட்டு இந்த நினைவு மண்டபம் கட்டப்படும் எனவும் அவர் கூறினார். மேலும் எம்.ஜி.ஆர்.நூற்றாண்டு நினைவு வளைவு அமைக்கப்படும் எனவும் முதல்வர் எடப்பாடி அறிவித்துள்ளார்.


டொனால்டு டிரம்பை எதிர்த்து ஜேர்மனியில் மிகப்பெரிய போராட்டம்

டொனால்டு டிரம்பை எதிர்த்து ஜேர்மனி தலைநகர் பெர்லினில் 1200க்கும் மேற்ப்பட்ட பொதுமக்கள் போராட்டத்தில் ஈடுபட்டதால் பரபரப்பு ஏற்ப்பட்டது. அமெரிக்க ஜனாதிபதி டொனால்டு டிரம்ப் ஜனாதிபதியாக ஆனவுடன் ஈரான், ஈராக், சிரியா, லிபியா உட்பட 7 இஸ்லாமிய நாட்டு மக்கள் அமெரிக்காவுக்குள் வர தடை விதித்தார்.மேலும் மெக்ஸிகோ மக்கள் அமெரிக்காவுக்கு வருவதை தடுக்கும் நோக்கில் எல்லையில் பெரிய தடுப்பு சுவர் கட்டப்படும் என அறிவித்தார். இதற்கு எதிர்ப்பு தெரிவித்து ஜேர்மனி தலைநகர் பெர்லினில் உள்ள உலக புகழ்பெற்ற நினைவுச்சின்னமான Brandenburg Gate அருகில் மக்கள் போராட்டம் நடத்தினார்கள்.இந்த போரட்டத்தில் ஜேர்மனி, அமெரிக்கா, சிரியா போன்ற நாடுகளை சேர்ந்த 1200க்கும் மேற்பட்ட பொதுமக்கள் கலந்து கொண்டனர். போராட்டத்தில் கலந்து கொண்ட ஈரான் நாட்டை சேர்ந்த Mahsa Zamani என்னும் இளம்பெண் கூறுகையில், நான் கடந்த ஆறு வருடங்களாக ஜேர்மனியில் வாழ்கிறேன்.இங்கு மருத்துவ படிப்பு படித்து வருகிறேன். தற்போது மருத்துவமனை பயிற்சிக்காக நான் அமெரிக்காவுக்கு வரும் 19ஆம் திகதி செல்ல வேண்டியுள்ளது. டிரம்பின் கொள்கை என்னை பெரிதும் பாதித்துள்ளது. நிலைமை விரைவில் சீராகி நான் அமெரிக்காவுக்கு செல்வேன் என நம்புவதாக கூறியுள்ள Mahsa, என் வாழ்க்கையை அழிக்கும் உரிமையை டிரம்புக்கு தரமாட்டேன் எனவும் கோபமாக கூறியுள்ளார்.


பிரச்சனையை சரியாக கையாளவில்லை என்றால் போர்தான் சீன கண்காணிப்பாளர்கள்

பெய்ஜிங், சிக்கிம் மாநிலத்தில் இந்தியா–பூடான்–சீனா எல்லை அருகே டோகா லா பகுதியில் உள்ள லால்டன் என்ற இடத்தில், கடந்த 2012–ம் ஆண்டு இந்திய ராணுவம் இரண்டு பதுங்கு குழிகளை அமைத்து இருந்தது. இந்நிலையில், கடந்த மாதம் 1–ந் தேதி அங்கு வந்த சீன ராணுவத்தினர், அந்த பதுங்கு குழிகளை அகற்றுமாறு கூறினர். அதுபற்றி தங்கள் படைப்பிரிவு தலைமையகத்துக்கு இந்திய ராணுவத்தினர் தகவல் தெரிவித்தனர். அதற்குள், கடந்த மாதம் 6–ந் தேதி இரவு, புல்டோசர்கள் உதவியுடன் 2 பதுங்கு குழிகளையும் சீன ராணுவத்தினர் அழித்தனர். அங்கிருந்த இந்திய ராணுவத்தினர், அவர்கள் மேற்கொண்டு சேதம் விளைவிப்பதையும், ஊடுருவுவதையும் தடுத்து நிறுத்தினர். மேலும், இந்திய ராணு வத்தினர் அப்பகுதியில் கூடுதலாக குவிக்கப்பட்டனர். அதுபோல், சீன படையினரும் அதிக அளவில் வரவழைக்கப்பட்டனர். கடந்த மாதம் 8–ந் தேதி, இருதரப்புக்கும் இடையே கைகலப்பும் ஏற்பட்டது. இதனால் இதுபற்றி விவாதிக்க கொடி கூட்டத்துக்கு இந்தியா அழைப்பு விடுத்தது. 2 அழைப்புகளை நிராகரித்த சீனா, 3–வது அழைப்பை ஏற்று, கூட்டத்தில் பங்கேற்றது. லால்டன் பகுதியில் இருந்து இந்திய படைகளை திரும்பப்பெறுமாறு, கூட்டத்தில் சீன ராணுவம் தெரிவித்தது. அதை இந்திய ராணுவம் ஏற்க மறுத்து விட்டது.இதனால் ஆத்திரம் அடைந்த சீனா, தனது ஆளுகைக்கு உட்பட்ட திபெத்தில் உள்ள மானசரோவருக்கு இந்திய யாத்ரீகர்கள் செல்வதற்கு அனுமதி மறுத்தது. மேலும், படைகளை திரும்பப்பெற இந்தியாவுக்கு தூதரக ரீதியாகவும் அழுத்தம் கொடுத்து வருகிறது. சரித்திரத்தில் இருந்து இந்தியா பாடம் கற்க வேண்டும் என்று சீன ராணுவ செய்தித்தொடர்பாளர் வு ஜியான் எச்சரிக்கை விடுத்தார். அதற்கு இந்திய ராணுவ மந்திரி அருண் ஜெட்லி, ‘1962–ம் ஆண்டு இருந்த இந்தியா வேறு, தற்போது இருக்கும் இந்தியா வேறு’ என்று பதிலடி கொடுத்தார். இதுபோன்று கடந்த ஒரு மாத காலமாக இந்தியா–சீன ராணுவத்தினர் இடையே சிக்கிம் மாநில பகுதியில் மோதல் போக்கு நீடித்து வருகிறது. ஆகவே, எதையும் சந்திக்கும் வகையில், அங்கு இந்திய படைகள் குவிக்கப்பட்டு வருகின்றன. அதே சமயத்தில், மோதல் போக்கை வெளிக்காட்டாதவாறு, துப் பாக்கி முனைகள் தலைகீழாக வைக்கப்பட்டுள்ளதாக இந்திய ராணுவ வட்டாரங்கள் தெரிவித்தன. இந்நிலையில் சிக்கிம் எல்லையில் எழுந்து உள்ள பிரச் சனையை சரியாக கையாளவில்லை என்றால் போர் ஏற்பட வாய்ப்பு உள்ளது என சீன கண்காணிப்பாளர்கள் தெரிவித்து உள்ளனர். சர்வதேச ஆய்வுகளுக்கான ஷாங்காய் மாநகர மைய பேராசிரியர் வாங் தேஹுவா பேசுகையில், சீனாவும் 1962-ம் ஆண்டில் இருந்த நிலையைவிட இப்போது மாறுபட்டு உள்ளது,” என கூறிஉள்ளார். “இந்தியா 1962-ம் ஆண்டில் இருந்து சீனாவை ஒரு மிகப்பெரிய எதிராளியாக நடத்தி வருகிறது, இருநாடுகளும் ஒற்றுமைகளை பகிர்ந்து உள்ளது. இருநாடுகளும் இப்போது அதிகமான மக்கள் தொகையை கொண்டு உள்ளது,” என வாங் கூறிஉள்ளார். சீனாவின் அரசு பத்திரிக்கையான குளோபல் டைம்ஸ், “இந்தியா மற்றும் சீனா இடையே எழுந்து உள்ள பிரச்சனையை சரியாக கையாளவில்லை என் றால் போருக்கான வாய்ப்பு உள்ளது என கண்காணிப்பாளர்கள் தெரிவித்து உள்ளனர், சீனா அதனுடையை இறையாண்மை மற்றும் எல்லையை பாது காக்கும்,” என கூறிஉள்ளது.


முஸ்லிம் அல்லாதவர்களையும் சமமாக மதிக்க வேண்டும்!

இந்நாட்டு முஸ்லிம்கள், முஸ்லிம் அல்லாத மற்ற சமயத்தினரை சமமாக மதிக்க வேண்டும் என ஜொகூர் சுல்தானா ராஜா ஸாரித் சோபியா சுல்தான் இட்ரிஸ் ஷா அறிவுறுத்தியுள்ளார். சிறுபான்மையினர் என்றால் உணர்வு எப்படி இருக்கும் என்பதை வெளிநாட்டில் படித்துள்ள அல்லது அங்கு வாழ்ந் துள்ள முஸ்லிம்கள் நன்குணர்ந் திருப்பார்கள். வெளிநாடுகளில் இருக்கும்போது அனுசரித்து வாழ நாம் கற்றுக்கொள்கிறோம். அதே சமயம், கிறிஸ்துவர்களாகவும் யூதர்களாகவும், மற்ற சமய நம்பிக்கை உடையவர்களாகவும் இருக்கும் மற்ற சமயத்தினரை நாம் ஏற்றுக்கொள்கிறோம் என்று தனது முகநூல் பதிவேற்றத்தில் சுல்தானா ராஜா ஸாரித் கூறியுள்ளார். நியூ ஸ்ட்ரெய்ட் டைம்ஸ் நாளிதழின் லண்டன் நிருபர் ஸாஹாரா ஒஸ்மான், அங்குள்ள தேவாலயத்தில் ஹிஜாப் அணிந்த வண்ணம் காட்சி தரும் நிழற்படம் குறித்து அவர் தனது கருத்துக்களை வெளிப்படுத்தினார்.தேவாலயங்களில் தனது தொழுகையை மேற்கொள்ள தனக்கு வாய்ப்பளிக்கப்பட்டது பற்றி அவர் என்னிடம் கூறியிருக்கிறார். அதே போல, தனது மூத்த மகன் இந்திய ராணுவத்துடன் தனது சேவையை முடித்துக்கொண்டு இந்தியாவை விட்டு வெளியேறும்போது, அவரது சக அதி காரிகள் ராணுவ பள்ளிவாசலுக்கு அவரை அழைத்துச்சென்றதையும் சுல்தானா நினைவு கூர்ந்தார். அவர்கள் இந்துக்கள். ஆனால், தங்கள் தலைக்கு முக்காடிட்டுக் கொள்வதாலும், காலணிகளை அகற்றி விட்டு பள்ளிவாசலுக்குள் நுழைவதாலும் அவர் கள் தங்கள் மரியாதையை வெளிப்படுத்தினர் என்றும் அவர் சொன்னார்.மலேசியாவில் உள்ள முஸ்லிம்கள் மிகவும் அதிர்ஷ்டசாலிகள். காரணம், சிறு பான்மையினராக வாழ்வது என்றால் என்ன என்பது அவர்களுக்கு தெரியாது என்று அவர் மேலும் சொன்னார்.


லாபீஸ் சா ஆ வட்டாரத்தில் புயல்

சா ஆவில் நேற்று முன்தினம் வீசிய கடும் புயல் காற்றினால் அவ்வட்டாரத்தைச் சேர்ந்த 13 புது கிராமங்களில்  100க்கும் மேற் பட்ட வீடுகள் சேதமடைந்தன.
மாலை 4 மணியளவில் வீசிய கடுமையான புயல் காற்றால் சில வீடுகளின் கூரைகள் பறந்ததோடு மரக்கிளைகளும் முறிந்து விழுந்தன.
சில மரங்கள் வேரோடு சாய்ந்ததாகவும் கூறப்பட்டது.
கடந்த 50 ஆண்டுகளில் இது போன்ற புயல் காற்றை தான் கண்டதில்லை என சா ஆவைச் சேர்ந்த  முருகன் நண்பனோடு தொடர்புக் கொண்டு குறிப்பிட்டார்.
இடியுடன் மின்னலும்  ஏற்பட்டு சா ஆ மக்களை அச்சுறுத்தியதாக தெரிவித்த அவர், சில  இடங்களில் கடைகளின் அறிவிப்புப் பலகைகளும் பறந்து  விழுந்ததை கண்டதாகவும் அவர் குறிப்பிட்டார்.
இதனிடையே நேற்று முன் தினம் நடந்த சம்பவத்தை தொடர்ந்து நேற்று அப்பகுதியை சுற்றிப் பார்த்த லாபீஸ் தொகுதி நாடாளுமன்ற உறுப்பினர் டத்தோ சுவா தீ யோங் அந்த சம்பவம் தொடர்பில் தான் 67 புகார்களை பெற்றதாக தெரிவித்தார்.
அச்சம்பவத்தில் 289 பேர் பாதிக்கப்பட்டதாக தெரிவித்த அவர் சா ஆவிலுள்ள தமிழ்ப்பள்ளி, பள்ளி வாசலின் கூரைகள் கூட பறந்து சேதமடைந்ததாக தெரிவித்தார்.
பாதிக்கப்பட்டவர்களுக்கு உதவி வருவதாக தெரிவித்த டத்தோ சுவா தீ யோங் பாதிக்கப்பட்ட இடங்களில் கம்போங்  ஜாவா, கம்போங் ஜாவா பாரு, கம்போங் கங்கார், தாமான் ஸ்ரீ சா ஆ, தாமான் ஓர்க்கிட், சா ஆ பொது வீடமைப்புப் பகுதி,  தாமான் டாமாய் ஜெயா ஆகியவையும் அடங்கும் என குறிப்பிட்டார்.


வெ.203 மில்லியனை இழந்தது இ.பி.எப்!

தன் வசமிருந்த பெல்டா குளோபல் வென்ட்சர்ஸ் (எப்ஜிவி) பங்குகளை கடந்த ஆகஸ்டில் விற்றதில் ஊழியர் சேமநிதி வாரியத்திற்கு (இபிஎப்) வெ. 203.18 மில்லியன் இழப்பு ஏற்பட்டது. நேற்று திங்கட்கிழமை நிதி அமைச்சு நாடாளுமன்றத்தில் வழங்கிய எழுத்து வடிவ பதிலில் இது குறிப்பிடப் பட்டிருந்தது. இபிஎப் எந்தெந்த நிறுவனங்களில் நிதி நிலை தொடர்ந்து சரிந்து வருகிறதோ, நிர்வாகத்தில் குறைபாடு காணப்படுகிறதோ அந்த நிறுவனங்களில் வைத் துள்ள பங்குகளை குறைத்துக் கொள்ளும் அல்லது முற்றாக விற்று விடும் என்று அமைச்சு அவ்வாரியத்தின் முதலீட்டு வியூகத்தை விளக்கியது. இந்த 20 கோடி வெள்ளி இழப்பு என்பது பெரிய தொகையாகும். தொடக்கத்தில் இபிஎப், எப்ஜிவி-இல் 4.5 விழுக்காடு பங்கு வைத்திருந்தது. பின்னர் அது 2013-இல் 8.49 விழுக்காடாக உயர்ந்தது. எப்ஜிவி 2012-இல் கோலாலம்பூர் பங்குச் சந்தையில் முதன்முதலாக அதன் பங்குகளை வெளியிட்டபோது (ஐபிஓ) அதன் மூலமாக வெ.10 பில் லியன் மூல தனத்தைத் திரட்டியது.அந்த ஆண்டில் உலகிலேயே ஃபேஸ்புக் நிறுவனத்துக்கு அடுத்தப் படியாக மிகப் பெரிய ஐபிஓ-வாக அது கருதப்பட்டது. அந்நிறுவனத்தின் ஒரு பங்கு வெ.4.55 ஆகக் கைமாறியது. ஆனால்,அதன் பின்னர் பங்குவிலை தொடர்ந்து இறங்குமுகமானது. 2015-இல் அது வெ.1.19 என ஆகக் குறைந்த நிலைக்கு இறக்கம் கண்டது. இதைப் பதிவிடும் நேரம் எப்ஜிபி பங்குகளில் பரிவர்த்தனை வெ.2.09 ஆக இருந்தது.


பிறப்புப் பத்திரம் இல்லையெனில் மாணவர்களை பதிய முடியாது! - கல்வி அதிகாரி திட்டவட்டம்

( பெ.ஆறுமுகம் ) சிப்பாங், ஜன. 11- சிலாங்கூர் மாநிலத்தில் உள்ள ஆரம்பப் பள்ளிகளில் கல்வியினைத் தொடரவிருக்கும், பிறப்புப் பத்திரம் இல்லாத மாணவர்கள் தத்தம் மாவட்டத்தில் உள்ள கல்வி இலாகாவின் மூலமாக விண்ணப்பம் செய்வது கட்டாய விதிமுறையாகும் என சிலாங்கூர் மாநில கல்வி இலாகாவின் ஆரம்பப்பள்ளிப் பிரிவின் அதிகாரி முகமட் மோராட் நேற்று திட்டவட்டமாகக் கூறினார். பிறப்புப் பத்திரம் உட்பட பல்வேறு காரணங்களால் தங்கள் பிள்ளைகளை பள்ளிகளுக்கு அனுப்பி வைப்பதற்கு எவ்விதத் தடையும் இல்லை என்றாலும் அவ்வாறான மாணவர்கள் குறித்த எல்லா விவரங்களையும் மாவட்ட கல்வி இலாகாவில் தெரிவிப்பதுடன் அதற்கான பாரத்தையும் பூர்த்தி செய்வது அவசியமாகும். மாவட்ட கல்வி இலாகாவில் செய்யப்படும், பெற்றோரின் இந்த விண்ணப்பங்களை மாநில கல்வி இலாகா பரிசீலித்து ஏற்றுக்கொள்ளும் பட்சத்தில் சம்பந்தப்பட்ட மாணவர் பள்ளிக்குச் செல்வதற்குறிய கட்டணமாக ஆண்டுக்கு வெ.120-ஐயும் செலுத்த வேண்டும் என்று அவர் விளக்கம் அளித்தார். இக்கட்டணம் சம்பந்தப்பட்ட மாணவருக்கு பிறப்புப் பத்திரம் கிடைக்கும் வரை செலுத்த வேண்டிய ஒரு தொகையாகும். கட்டணம் செலுத்திய பிறகு, மாநில கல்வி இலாகா வழங்கும் அதிகாரப்பூர்வ அனுமதி கடிதத்துடன் பள்ளிகளுக்குச் சென்றால் மட்டுமே அங்குள்ள தலைமையாசிரியர் அம்மாணவரை பள்ளியில் சேர்த்துக்கொள்ள முடியும் என்பது மாநில கல்வி இலாகாவின் விதிமுறைகளில் ஒன்றாகும் என நேற்று இங்கு சுங்கை பீலேக்கில் உள்ள தெலுக் மெர்பாவ் தமிழ்ப் பள்ளியில் நடைபெற்ற இலவச நோட்டுப் புத்தகங்கள் வழங்கும் நிகழ்வில் கலந்துகொண்ட முகமட் மோராட் இத்தகவலை தெரிவித்தார்.


மக்களுக்காக போராடாத ரஜினியும், கமலும் பகல் கனவு காண்கிறார்கள்.

சென்னை:

எந்த ஒரு மக்கள் போராட்டத்தில் கலந்துகொள்ளாத கமலஹாசனும், ரஜினிகாந்தும் தமிழக முதல்வராவது குறித்து பகல் கனவு காண்கிறார்கள் என்று தங்க தமிழ்ச்செல்வன் குறிப்பிட்டு உள்ளார். டி.டி.வி தினகரன் ஆதரவாளர் தங்க தமிழ்ச்செல்வன் நேற்று பத்திரிகையாளர்களை சந்தித்தார். அப்போது, கமலஹாசன் மற்றும் ரஜினிகாந்தின் அரசியல் அறிவிப்புகள் குறித்து அவரிடம் கேள்வி எழுப்பப்பட்டது.

அதற்கு, மக்கள் போராட்டதிற்கு இறங்கி வந்து போராட துணிச்சல் இல்லாத கமலஹாசன், ரஜினிகாந்த் இருவரும் தமிழக அரசியலில் எதையும் சாதிக்க முடியாது என்று அவர் குறிப்பிட்டார். மேலும், ஜெயலலிதா உயிரோடு இருக்கும் வரை அரசியல் பற்றி ஒரு வார்த்தை பேசாத நடிகர்களான கமல ஹாசனும், ரஜினிகாந்தும் இப்போது பேசக் காரணம் அரசியலில் ஏற்பட்டு இருக்கும் வெற்றிடம் தான். அதனை பயன்படுத்தி முதல்வர் ஆகிவிடுவது குறித்து கனவு காண்கிறார்கள்.

ஆனால் இந்த பகல் கனவு எதற்கும் உதவாது. கன்னியாகுமரியில் ஓகி புயலால் பாதிப்புகள், விவசாய பாதிப்புகள் என மக்களின் எந்த பிரச்னை குறித்தும் இவர்கள் வாய் கூட திறக்கவவில்லை. நேரடியாகவும் சென்று சந்திக்கவும் இல்லை. இதே போல் தமிழக அரசு போக்குவரத்து கழக தொழிலாளர்கள் பத்து நாட்கள் போராட்டம் நடத்தினார்கள் அது குறித்தும் எந்த அறிக்கையும் வெளியிடவும் இல்லை.

இந்த பிரச்னைகளுக்கு எல்லாம் போராடவும், குரல் கொடுக்கவும் துணிச்சல் இல்லாத கமல்ஹாசன், ரஜினிகாந்த் ஆகியோரால் அரசியலில் எதையும் சாதிக்க முடியாது என்று தங்க தமிழ்ச்செல்வன் கூறியுள்ளார்.


பிரம்மா.காம் விமர்சனம்

தங்கமுகையதீன்

பழைய ஆள்மாறாட்டக்கதையை பிரம்மாவோடு தொடர்புபடுத்தி புதிய கோணத்தில் சொல்கின்ற படம்தான் பிரம்மா.காம். அதாவது பழைய சோறில் வெண்ணீர் ஊற்றி சுடுசோறாக்கி பரிமாறப்பட்டுள்ளது.

ஒரு விளம்பர நிறுவனத்தில் நிகழ்ச்சி தயாரிப்பாளராக இருக்கிறார் நகுல். அந்த நிறுவனத்தில் விளம்பர ஒப்பனை அழகியாக (மாடலிங்) வேலை பார்க்கிறார் ஆஷ்னா. இருவரும் ஒருவெருக்கொருவர் சொல்லிக்கொள்ளாமலேயே காதலிக்கிறார்கள். நகு லைவிட திறமை குறைந்த சித்தார்த் விபின் அந்த நிறுவனத்தின் தலைமை அதிகாரியாக பணிபுரிகிறார். இதை சகித்துக் கொள்ள முடியால் தவிக்கும் நகுல், பிரம்மா கோவிலுக்கு சென்று முறையிடுகிறார்.

பிரம்மா நகுலை தலைமை அதிகாரியாகவும் சித்தார்த் விபினை நிகழ்ச்சி தயாரிப்பாளராகவும் மாற்றிவிடுகிறார். இப்போது நிகழ்ச்சி தயாரிப்பாளராக சித்தார்த் விபின் வேலை பார்ப்பதால் ஆஷ்னா சித்தார்த் விபினை காதலிக்கிறார். இதைப்பார்த்த நகுல் தவியாய் தவிக்கிறார். காரணம் ஆசைப்பட்ட பதவி வந்துவிட்டது ஆனால் காதலி கைமாறிவிட்டாள். கைமாறிய காதலி திரும்ப வும் வரவேண்டும் என்றால் நகுல் மறுபடியும் நிகழ்ச்சி தயாரிப்பாளராக மாறவேண்டும். அவர் மாறினாரா காதலியை கை பிடித்தாரா என்பதை வெள்ளித்திரையில் காணலாம்.

தனது சுறுசுறுப்பான நடிப்பால் நகுல் மிளிர்கிறார். ஆஷ்னா விளம்பர நிறுவனத்தின் ஒப்பனை அழகிக்கு ஏற்றாற்போல் தோற்ற மளிக்கிறார். பாடலும் ஆடலும் அவருக்கு வலுவூட்டுகிறது. பூசாரியாக வரும் கே.பாக்கியராஜ் இறுதிக் கட்டத்தில் நாரதராக வந்து சிரிப்பது, நீங்க சிரிக்காவிட்டாலும் பரவாயில்லை நான் சிரிக்கிறேன் என்று ரசிகர்களுக்கு சொல்வது போல் இருந்தது.


ஆசியாவில் முதல்முறையாக ஓரினச் சேர்க்கைக்கு தைவான் நீதிமன்றம் அனுமதி

தைபே, ஆசியாவில் முதல்முறையாக ஓரினச் சேர்க்கையாளர் சட்டப்படி திருமணம் செய்துகொள்ள தைவான் நீதிமன்றம் அனுமதி வழங்கியுள்ளது. திரு மணம் செய்து கொள்ள விரும்பும் அனைவருக்கும் அதற்கான சுதந்திரமும், உரிமை உண்டு. இரண்டு நபர்கள் ஓரினச் சேர்க்கையாளர்கள் தங்கள் உறவை நிரந்த ரமாக தொடர எண்ணினால் அவர்கள் சட்டப்பூர்வமாக திருமணத்தை பதிவுசெய்துகொள்ள உரிமை உண்டு என்று நீதிமன்றம் தகவல் தெரிவித்துள்ளது. தைவான் அரசின் இந்த தீர்ப்பு எல்ஜிபிடி சமூகத்தினரிடம் பெரும் வரவேற்பை பெற்றுள்ளது. தைவான் நாட்டைப் பொறுத்தவரை அங்கு அதிகளவில் ஓரினச் சேர்க்கையாளர்கள் உள்ளனர். ஆண்டுதோறும் ஓரினச் சேர்க்கையாளர்களின் உரிமை வலியுறுத்தி பேரணி நடைபெற்று வருகிறது. குறிப்பாக ஓரி னச் சேர்க்கையாளர்கள் திருமணத்துக்கு சட்டப்படி அங்கீகரிக்க வேண்டும் என்ற கோரிக்கை வலுத்து வந்த நிலையில் தைவான் நீதிமன்றம் அதற்கு ஒப்பு தல் வழங்கியுள்ளது குறிப்பிடத்தக்கது.


ரஜினி... அரசியல்... கட்ஜுவின் சாட்டையடிப் பதிவு!

நடிகர் ரஜினிகாந்த் அரசியலுக்கு வருவாரா மாட்டாரா என்பதுகுறித்து கடந்த சில தினங்களாக அதிகம் பேசப்பட்டுவருகிறது. ‘ரஜினி வரவேண்டும்’ என் கிறது ஒரு தரப்பு, ‘அவர் ஏன் அரசியலுக்கு வரவேண்டும்?’ என்கிறது மற்றொரு தரப்பு. இந்நிலையில், இந்த ’ஹாட் டாபிக்’ குறித்து உச்ச நீதிமன்ற முன்னாள் நீதிபதி மார்க்கண்டேய கட்ஜு தன் கருத்தைத் தெரிவித்துள்ளார். மார்க்கண்டேய கட்ஜுவின் முகநூல் பதிவு பின்வருமாறு... 'தென்னிந்தியர்கள் மீது எனக்கு மதிப்பு அதிகம். ஆனால், அவர்கள் நடிகை, நடிகர்கள் மீது முட்டாள்தனமான பக்தி வைத்திருப்பதுதான் எனக்குக் குழப் பத்தை ஏற்படுத்துகிறது. ஏன் இப்படி சினிமா நட்சத்திரங்களை மிகைப்படுத்துகிறார்கள்? அண்ணாமலை பல்கலைக்கழகத்தில் படித்தபோது, தமிழ் நண்பர் களுடன் சேர்ந்து சிவாஜி கணேசனின் படம் ஒன்றைப் பார்க்கச் சென்றேன். படத்தின் துவக்கத்தில், சிவாஜி கணேசனின் காலை மட்டும்தான் காட்டி னார்கள். அதற்கே ரசிகர்கள் அரங்கையே அதிரவைத்து ஆர்ப்பாட்டம் செய்தனர். ரஜினிகாந்த் ரசிகர்களும் அப்படித்தான் இருக்கிறார்கள். ரஜினிகாந்த் ஏன் முதல்வர் ஆக வேண்டும்... அவர் ஏன் ஜனாதிபதி ஆக வேண்டும்? வேலையில் லாத் திண்டாட்டம், வறுமை, பசி, பட்டினி. இதற்கெல்லாம் ரஜினியிடம் தீர்வு உள்ளதா? ரஜினியிடம் ஒன்றுக்கும் தீர்வு இல்லை என்று நினைக்கிறேன். பாலிவுட் நடிகர் அமிதாப் பச்சன் போன்று ரஜினிகாந்த் மண்டையிலும் ஒன்றும் இல்லை’ இவ்வாறு குறிப்பிட்டுள்ளார். கட்ஜுவின் பதிவுக்கு, நெட்டிசன்ஸ் மத்தியில் நல்ல பாராட்டுகள் கிடைத்துள்ளன. அவரின் பதிவு, அதிகம் பகிரப்பட்டுவருகிறது.


பாஜக தலைவர் மர்ம நபர்களால் சுட்டு கொலை

மக்களவை தேர்தலில் நெருங்கி வரும் நிலையில் பாஜக வின் உள்ளூர் தலைவர் கொல்லப்பட்ட சம்பவம் ஒடிசாவில் பரபரப்பை ஏற்படுத்தியுள்ளது.

ஒடிசாவில் கோர்தா நகரில் பாஜக வேட்பாளர் வீட்டின் அருகே நின்றுக்கொண்டிருந்த பாஜக உள்ளூர் தலைவர் மங்குலி ஜனாவை குறிவைத்து மர்ம நபர்கள் துப்பாக்கியால் சுட்டுள்ளனர். இதனையடுத்து அவரை ஆம்புலன்சில் மருத்துவமனைக்கு அழைத்து சென்றுள்ளனர். ஆனால் மருத்துவமனைக்கு கொண்டு செல்லும் வழியிலேயே அவர் உயிரிழந்தார் என மருத்துவர்கள் கூறியுள்ளனர்.
இதனையடுத்து அந்த பகுதியில் பதட்டமான சூழல் நிலவி வருகிறது. மேலும் பாஜக சார்பில் பந்திற்கும் அழைப்பு விடப்பட்டுள்ளது. இது குறித்து மத்திய அமைச்சர் தர்மேந்திர பிரதான் பேசுகையில், “எங்கள் கட்சி தலைவர்களில் ஒருவர் சுட்டுக் கொல்லப்பட்ட சம்பவம் மிகவும் அதிர்ச்சியை ஏற்படுத்தி யுள்ளது. பாஜக கொலைக்கு ஒடிசாவின் ஆளும் பிஜு ஜனதா தளம்தான் காரணம். மக்கள் அவர்களுக்கு சரியான பதிலடியை கொடுப்பார்கள்,” எனக் கூறியுள்ளார்.


சாலை விபத்தில் தேவேந்திரன் பலி

காப்பார்,

மதிய உணவுக்காக பணியிடத் திலிருந்து வீடு திரும்பி கொண்டிருந்த இந்திய இளைஞர் சாலை விபத்தில்  உயிரிழந்தார். காப்பார் சாலை 81/2 கல், ஜேபிஜே வாகன பயிற்சி மையத்திற்கு அருகே நேற்று பிற்பகல் 1.00 மணியளவில் இந்த துயரம் நிகழ்ந்தது. தாமான் கிள்ளான் உத்தாமாவிலிருந்து காப்பார் தாமான் ஸ்ரீ வாங்கியில் உள்ள தன்னுடைய வீட்டிற்கு மோட்டார் சைக்கிளில் திரும்பி கொண்டிருந்த தேவேந்திரன் கலைச்செல்வன் (வயது 18) நான்கு சக்கர இயக்க வாகனத்தால் மோதப்பட்டு நிகழ்விடத்திலேயே உயிரிழந்தார்.

தலையில் பலத்த காயத்திற் குள்ளானதாக நம்பப்படும் தேவேந்திரனின் சடலம் உடற்கூறு ஆய்வுக்காக கிள்ளான் தெங்கு அம்புவான் ரஹிமா மருத்து வமனைக்கு எடுத்துச் செல்லப்பட்டது. கிள்ளான் புக்கிட் திங்கியில் உள்ள தனியார் தொழில் நுட்ப கல்லூரியில் லொஜிஸ்டிக் துறையில் டிப்ளோமா துறையில் கல்வி முடித்த தேவேந்திரன், கிள்ளான் உத்தாமாவில் உள்ள தனியார் நிறுவனமொன்றில் பணியாற்றி வந்ததாக தெரிய வருகிறது.


உலக கலைக் களஞ்சியத்தில் பெயர் பதித்தார் மலேசியத் தமிழர் இளைய ஈஸ்வரன்

கோலாலம்பூர்,

உலக கலைக் களஞ்சியத்தில் பெயர் பதித்ததுடன் அச்சாதனையை மலேசிய சாதனையாளர்கள் புத்தகத்திலும் பதிவு செய்துள்ளார் மலேசிய தமிழரான இளைய ஈஸ்வரன் லாலன்.

Read More: Malaysia Nanban Tamil Daily on 3.5.2019


வேதியியல் இளம் நிபுணராக மார்கரெட் சிவபிரகாசம் தேர்வு.

கோலாலம்பூர்,

டாக்டர் மார்கரெட் சிவபிரகாசம் - பெட்ரோனாஸ் தொழில்நுட்ப பல்கலைக்கழகத்தின் ஆராய்ச்சி விஞ்ஞானியான இவர் அயனி திரவங்கள் ஆராய்ச்சி மையத்தில் பணி புரிகிறார். அறிவியல் துறையில் இவர் வழங்கியுள்ள அற்புதமான படைப்புகளுக்காக கடந்த காலங்களில் மலேசியாவை பிரதி நிதித்து பல்வேறு விருதுகளையும் பெற்றுள்ளார். அயனி தரவங்கள் ஆராய்ச்சி மீது அனைத்துலக நிலையில் பல உரைகளையும் நிகழ்த்தியுள்ளார்.

Read More: Malaysia Nanban Tamil Daily on 22.2.2019


சமீரா கொலை வழக்கில் புதிய திருப்பம்!

கடந்த பிப்ரவரி 23இல் படுகொலை செய்யப்பட்ட சமீராவின் கொலைச் சம்பவத்தில் தொடர்புடைய 5 சகோதரர்கள் அதிரடியாக கைதுசெய்யப்பட்டுள் ளனர். 19 வயது முதல் 30 வயதுக்குட்பட்ட இந்த சகோதரர்கள் Taman Eng Ann in Klang இல் உள்ள அவர்கள் இல்லத்தில் வைத்து கைது செய்யப் பட்டனர். குவாந்தானில் ஷமீரா கிருஷ்ணன் என்ற திருநங்கை கொடூரமான முறையில் படுகொலை செய்யப்பட்ட சம்பவம் மலேசியாவையே பரபரப்பாக்கியி ருந்தது. கடந்த இரு ஆண்டுகளுக்கு முன்னர் அவர் முள்வேலி கம்பிகளால் கைகால்கள் கட்டப்பட்டு கடத்தப்பட்ட சம்பவம் தொடர்பான வழக்கில் இரு இந்திய இளைஞர்களுக்கு எதிரான முக்கியமான சாட்சியாக ஷமீரா இருந்தார் என்பது கவனிக்கத்தக்கது. அந்த கடத்தல் சம்பவம் தொடர்பான வழக்கு செவி மடுப்பு அடுத்த வாரம் ஷா ஆலமில் நடைபெறவிருந்த நிலையில், பிப்ரவரி 23 இல் ஷமீரா கிருஷ் ணன் படுகொலை செய்யப் பட்டிருந்தார்.26 வயதான ஷமீராவைக் கடத்திய பி.கணேசன் மற்றும் எஸ். விக்னேஸ்வரன் ஆகிய இருவரும், செக்ஷன் 3 (1) கடத்தல் சட்டத்தின் கீழ் குற்றஞ் சாட்டப்பட்டுள்ளனர். இவர்கள் மீதான குற்றம் நிரூபிக்கப்பட்டால் மரண தண்டனை விதிக்கப்படலாம் என்பது குறிப் பிடத்தக்கது. ஷமீரா கிருஷ்ணன் அதிகாலையில் உணவு வாங்குவ தற்காக குவாந்தான், ஜாலான் பாசார் அருகே சென்ற போது, அவர் துப்பாக்கியால் சுடப்பட்டும், கை விரல்கள் துண்டிக்கப்பட்டும், தலையில் பலத்த காயங்களுடனும் இறந்து கிடப் பது கண்டுபிடிக்கப்பட்டது. மிக கொடூரமாக கொலை செய்யப்பட்ட ஷமீரா உடல் அவர் பிறந்த தினத்தில் பகாங், காராக்கில் தகனம் செய் யப்பட்டது. ஷமீரா குவாந்தானில் ஒரு பூக்கடையில் வேலை செய்து வந்தார். ஷமீராவின் இழப்பு, திரு நங்கை சமூகத்திற்கு பேரிழப்பாகும்.


புனித நோன்பு இன்று தொடங்கியது.

நாடு முழுவதும் உள்ள முஸ்லிம்கள் இன்று 27-5-2017 சனிக்கிழமை புனித நோன்பை அனுசரிக்கத் தொடங்கியுள்ளனர். புனித ரமலான் மாதம் தொடங்கி யுள்ள வேளையில் முஸ்லிம்கள் நோன்பை கடைப்பிடிப்பர் என்று அரச முத்திரை காப்பாளர் டத்தோஸ்ரீ சையிட் டானியல் சையிட் அகமட் நேற்றிரவு இந்த அறிவிப்பை செய்தார். ஆட்சியாளர்கள் மன்றத்தின் அங்கீகாரத்திற்கு பின்னர் மாமன்னரின் உத்தரவுப்படி இந்த அறிவிப்பை செய்வதாக ஆர்.டி.எம். தொலைக்காட்சி வழி அறிவித்தார்.


இமயமென உயர்த்திய வாட்சன் தமிழ்ப்பள்ளி

வேந்தன் ஜெயராமு /வாட்சன் சாலை தமிழ்ப்பள்ளி, போர்ட்கிள்ளான் /மலேசியா புத்ரா பல்கலைக்கழகம் / குடிமுறைப் பொறியியல் (ஆண்டு 2)

மலேசிய இந்தியர்களின் வரலாற்றில் என்றுமே அழியாத சுவட்டினைப் பதிந்து கொண்டிருக்கும் போர்ட் கிள்ளான் துறைமுகப் பகுதியில் அமைந்தி ருக்கும் பெர்சியாரான் ராஜா மூடா மூசா தமிழ்ப்பள்ளியில் (வாட்சன் தமிழ்ப்பள்ளி) முதலாம் ஆண்டினில் காலடி எடுத்து வைத்ததன் பலனாக இன்று இமயமென உயர்ந்திருப்பதாகக் கூறுகின்றார் மலேசிய புத்ரா பல்கலைக் கழகத்தின் (University Putra Malaysia - UPM) இரண்டாம் ஆண்டு குடிமுறைப் பொறியியல் (Civil Engineering) மாணவரான வேந்தன் ஜெயராமு.

ஜெயராமு - பரமேஸ்வரி தம்பதியரின் கனவினை நனவாக்கி இருக்கும் வேந்தன் ஜெயராமு குடும்ப சூழலில் ஆங்கில மொழி பயன்பாடு குறைவாக இருந்த போதிலும் ஆங்கில மொழியில் போதிக்கப்பட்ட கணிதத்தையும் அறிவியலையும் மிகச் சிறந்த முறையில் கற்றதனால் டத்தோ ஹம்சா (SMK Dato Hamzah, Klang) இடைநிலைப்பள்ளியில் ஐந்து ஆண்டு கல்வியில் மிகவும் சிறந்த முறையில் மேற்கொள்ள முடிந்ததாகக் கூறுகின்றார்.

எஸ்.பி.எம் தேர்விற்குப் பின்னர் பேரா மெட்ரிகுலாசி கல்லூரியில் (Kolej Matrikulasi Perak) ஓராண்டுக் கல்விக்குப் பின்னர்  அரசாங்கப் பல்கலைக்கழக வாய்ப்பினைப் பெற்றதாகப் பெருமையோடு கூறுகின்றார் வேந்தன் ஜெயராமு. தன்னுடைய கல்வி பயணத்தின் உச்சியை ஈட்டுவதற்குப் பெற்றோர்களும் ஆசிரியர்களும் நண்பர்களும் பக்க துணையாக இருந்ததாக்க் கூறும் இவர் தமிழ்ப்பள்ளிகளில் ஆங்கில மொழியின் பயன்பாடு மாணவர்களின் இடை நிலைப்பள்ளியில் கல்வி வெற்றிக்குப் பாலமாக அமைவதாகவும் தெரிவித்துள்ளார்.

தற்போது மேற்கொண்டு வரும் சிவில் பொறியியல் துறையில் முதல் நிலையில் தேர்ச்சி பெறுவதையே இலக்காகக் கொண்டிருப்பதாகக் கூறும் வேந்தன் ஜெயராமு இதே துறையில் முனைவர் கல்வியைத் தொடரவும் முயற்சிகளை மேற்கொள்வதாகக் கூறியதோடு ஒவ்வொரு தமிழ்ப்பள்ளி மாணவருக்கும் கல்வியில் உயர்நிலையை எட்டிப் பிடிக்கும் வாய்ப்புகள் நிச்சயம் இருப்பதாக நம்பிக்கையோடு தெரிவித்துள்ளார்.


இளம் விஞ்ஞானி, ரிஃபாத் ஷாருக்கிற்கு ஏ.ஆர்.ரஹ்மான் வாழ்த்து..!

கையடக்க செயற்கைக்கோளை உருவாக்கிய தமிழக மாணவர் ரிஃபாத் ஷாரூக்கிற்கு இசையமைப்பாளர் ஏ.ஆர்.ரஹ்மான் வாழ்த்து தெரிவித்துள்ளார். கரூர் மாவட்டத்தைச் சேர்ந்த பள்ளி மாணவர் ரிஃபாத் ஷாரூக் என்பவர் கையடக்க செயற்கைக்கோள் ஒன்றை உருவாக்கினார். அவர் அந்த செயற்கைக்கோளுக்கு 'கலாம்சாட்' என்று பெயரிட்டிருந்தார். அந்த செயற்கைக்கோள் நேற்று இஸ்ரோவில் ஏவப்பட்ட பி.எஸ்.எல்.வி ராக்கெட் மூலம் விண்ணில் செலுத்தப்பட்டது. பள்ளி மாணவர் ரிஃபாத்தின் இந்த சாதனைக்கு பல்வேறு தரப்பினரும் வாழ்த்துகள் தெரிவித்தனர். தமிழக அரசும் அவருக்கு பரிசு வழங்கி கௌரவித்தது. இந்த நிலையில், இசையமைப்பாளர் ஏ.ஆர்.ரஹ்மானும், இளம் விஞ் ஞானி ரிஃபாத்துக்கு ட்விட்டரில் வாழ்த்து தெரிவித்துள்ளார்.


தோட்டப்புறப் பள்ளிகளில் முதலாம் ஆண்டு மாணவர்கள்  சரிவு:  பள்ளிகள் மூடுவிழா காணும் அபாயம்

தோட்டப் புறங்களில் உள்ள தமிழ்ப் பள்ளிகளில் எதிர்வரும் ஆண்டில், முதலாம் ஆண்டிற்கான மாணவர்களின் பதிவு மிகவும் சரிவு கண்டுள்ளதால், எதிர் காலத்தில் தமிழ்ப் பள்ளிகள் மூடுவிழா காணும் அபாயம் இருப்பதாகக் கருத முடிகிறது.

பேராவிலுள்ள பத்தாங் பாடாங் மாவட்டத்தில் 19 தமிழ்ப் பள்ளிகள் இருந்த போதிலும், தோட்டப் புறம் மற்றும் சிறிய பட்டணங்களில் உள்ள 10 பள்ளிகளில் அடுத்த ஆண்டிற்கான முதலாம் ஆண்டு பதிவுகள் அதிர்ச்சியளிக்கும் வகையில் உள்ளது. சிலிம் ரிவருக்கு அருகேயுள்ள ஒரு தோட்டப் புறப் பள்ளியில் இன்று வரை ஒரு மாணவர்கூட பதிவு செய்யப் படவில்லை என தெரிய வந்துள்ளது. வட்டாரத்திலுள்ள இதர 8 சிறிய பள்ளிகளில் அடுத்த ஆண்டு முதலாம் ஆண்டிற்கு ஒரு மாணவரும் அதிக பட்சம் இரு மாணவர்களே பதிவு செய்துள்ளனர் என்பது அதிர்ச்சித் தகவலாகும்.

இந்நிலை தொடர்ந்து இன்னும் ஐந்து அல்லது ஆறு ஆண்டுகள் நீடித்தால், தமிழ்ப் பள்ளிகளை மூடவேண்டும் என ஒருசில தரப்பினர் கோரிக்கை விடுத்து வருவதை மெய்ப்பித்து காட்டி விடும். மாணவர்கள் இல்லாவிட்டால் பள்ளிகள் இயல்பாகவே மூடப்படும் என்பதனை இந்திய சமுதாயம் உணரவேண்டும். தமிழ்ப் பள்ளியே நமது தேர்வு, தமிழ்ப் பள்ளிக்கே பிள்ளைகளை அனுப்புவோம் என கடந்த இரண்டு மூன்று ஆண்டுகளாக மிக வேகமாகச் செயல்பட்டு வந்த அமைப்புகள் தற்போது சற்று சோர்ந்து போய் விட்டதாக உணரமுடிகிறது


தனது மனைவியை அவமானபடுத்திய அமெரிக்க ஜனாதிபதி டிரம்ப்....?

விமானத்தில் இறங்கிய டொனால்டு டிரம்ப் மனைவி மெலேனியாவுக்கு காத்திருக்காமல் தனியே காரில் ஏறிய சம்பவம் அரங்கேறியுள்ளது.அமெரிக்காவின் ஜனாதிபதி டொனால்டு டிரம்ப் Florida மாநிலத்தில் நடைபெறும் நிகழ்ச்சிகளில் தற்போது தொடர்ச்சியாக கலந்து கொண்டு வருகிறார். அவருடன் அவர் மனைவி மெலேனியாவும் நிகழ்ச்சிகளில் கலந்து கொள்கிறார். நேற்று இருவரும் விமானத்தின் படியிலிருந்து இறங்கி வந்து கொண்டிருந்தனர். அப்போது மெலோனியாவுக்கு காத்திருக்காமல் டிரம்ப் வேகமாக படியிலிருந்து இறங்கி அங்கு நின்றிந்த காரில் ஏறி கொண்டார். பின்னால் வந்த மெலேனியா அதன் பின்னர் காரில் ஏறினார்.சாதரணமாக ஒபாமா போன்ற முன்னாள் ஜனாதி பதிகள் அமெரிக்காவின் முதல் பெண்ணாக இருக்கும் தங்கள் மனைவிக்கு சமமான மரியாதை கொடுப்பார்கள். அவர்களுடன் கை கோர்த்து இணைந்தே ஒன்றாக நடப்பார்கள். ஆனால் டிரம்ப் இப்போது மட்டுமல்லாமல் பதவியேற்பு தினத்தன்று கூட தன் மனைவி மெலேனியாவை மதிக் காமல் தனியாக வந்தது அப்போதே பரபரப்பாக பேசப்பட்டது குறிப்பிடத்தக்கது.


இங்கிலாந்தில் இந்தியா, இலங்கை தொடர்பான 195 ஆவணங்கள் அழிப்பு

லண்டன்,

இங்கிலாந்து தலைநகர் லண்டனில் உள்ள இங்கிலாந்து வெளியுறவு மற்றும் காமன்வெல்த் அலுவலகத்தில் காலனி நாடுகள் பற்றிய முக்கிய ஆவ ணங்கள் சேகரித்து வைக்கப்படுவது வழக்கம். இதில் இங்கிலாந்து உளவு நிறுவனம், ராணுவத்தின் முக்கிய ஆவணங்களும் இடம்பெற்றுள்ளன. இந்த நிலையில் அண்மையில் இந்தியா, இலங்கை தொடர்பான 195 முக்கிய ஆவணங்களை காமன்வெல்த் அலுவலகம் முற்றிலுமாக அழித்துவிட்டது.

இதில் 2 ஆவணங்கள் 1978 மற்றும் 1980-ம் ஆண்டுகளுக்கு இடையே விடுதலைப்புலிகளின் நெருக்கடி காரணமாக இலங்கை ராணுவத்துக்கு இங்கி லாந்து உளவு துறை மற்றும் ராணுவ பிரிவு அறிவுறுத்தல் வழங்கிய ஆவணங்கள் ஆகும். மேலும் 2 ஆவணங்கள் 1979-ம் ஆண்டு முதல் 1980 முடிய இந்தியாவுக்கும், இலங்கைக்கும் இடையே இருந்த நட்புறவு தொடர்பானது.

இந்த ஆவணங்கள் அழிக்கப்பட்டதற்கு, வரலாற்று ஆராய்ச்சியாளர்கள் கண்டனம் தெரிவித்து உள்ளனர். இதுபற்றி வரலாற்று ஆராய்ச்சியாளர் பில் மில்லர் கூறுகையில் “முக்கியத்துவம் வாய்ந்த இந்த ஆவணங்களை அழித்திருப்பதன் மூலம் வரலாற்றில் இனி இந்த ஆண்டுகளில் உள்ள தகவல்கள் குறித்து யாராலும் ஆய்வும் செய்ய முடியாதது” என்று கவலை தெரிவித்தார்.

ஆனால் ஆவணங்களை அழித்த காமன்வெல்த் அலுவலகமோ, “இங்கிலாந்தின் ஆவண கொள்கைப்படிதான் இவை அழிக்கப்பட்டு உள்ளன” என்று விளக்கம் அளித்துள்ளது.


கருத்துச்சொல்லவே எங்களிடம் ஒரு அமைச்சர் இருக்கிறார்'- ஜெயக்குமாரைக் கலாய்த்த செங்கோட்டையன்

என் துறைசார்ந்த கேள்விகள் தவிர அடுத்தவர்களின் கருத்துக்கு பதில் சொல்லும் பழக்கம் எனக்கு இல்லை. இவ்வாறு பதில் சொல்வதற்காகவே எங்க ளிடம் ஜெயக்குமார் என்ற ஒரு அமைச்சர் இருக்கிறார்” எனப் பள்ளிக்கல்வித்துறை அமைச்சர் செங்கோட்டையன் சிரித்தப்படி கூறினார்.

தூத்துக்குடியில் நீட் தேர்வுக்கான பயிற்சி பெறும் மாணவர்களுக்கு லேப்டாப் வழங்கும் விழாவில் கலந்துகொள்ள வந்த அமைச்சர் செங்கோட்டையன் செய்தியாளர்களிடம் பேசுகையில், ``தமிழகத்திலுள்ள 32 மாவட்டங்களில் உள்ள அரசு மற்றும் அரசு உதவி பெறும் பள்ளிகளில் பயின்று வரும் 12 ம் வகுப்புத் தேர்வை நிறைவு செய்ய உள்ள மாணவ, மாணவிகளுக்கு நீட் தேர்வுக்கான பயிற்சி அளிக்கப்பட உள்ளது. அரசு அளிக்கும் இப் பயிற்சிகளில் கலந்துகொள்ள விண்ணப்பித்த மாணவர்களில் அவர்களின் பத்தாம் வகுப்பு மதிப்பெண் அடிப்படையில் தேர்வு செய்யப்பட்டுள்ளனர். இப்பயிற்சி வகுப்புகள் உண்டு உறைவிடப் பயிற்சியாக அளிக்க திட்டமிடப்பட்டுள்ளது. வரும் 9ம் தேதி முதல் 21 நாள்கள் இப்பயிற்சிகள் வழங்கப்பட உள்ளன. இதில் 6 தமிழ்வழி மையங்கள் மற்றும் 3 ஆங்கில வழி மையங்களாக செயல்படும். ஒவ்வொரு பயிற்சி மையங்களிலும் பயிற்சி பெற்ற 4 ஆசிரியர்கள் வழிகாட்டும் பணியினை மேற்கொண்டு வருகிறார்கள்.

நீட் உள்ளிட்ட மத்திய அரசு நடத்தும் 29 வகையான போட்டித் தேர்வுகளையும் எதிர்கொள்ளும் வகையில் இப்பயிற்சிகள் வழங்கப்பட உள்ளன. இந்த 9 மையங்களிலும் 3,000 மாணவர்கள் பயிற்சி பெற உள்ளார்கள். மேலும், கூடுதலாக 3 மையங்கள் அமைத்து அதன் மூலம் கூடுதலாக ஆயிரம் மாணவர்கள் வரை பயிற்சி பெறும் வகையில் ஏற்பாடு செய்யப்பட்டு வருகிறது. இப்பயிற்சி பெறும் மாணவர்களுக்கு மடிக்கணினி வழங்கப்பட்டு பயிற்சி அளிக்கப்பட உள்ளது. இந்த ஆண்டு புதிய பாடத்திட்டம் மே மாதம் இறுதி செய்யப்படும். அடுத்தாண்டு 1 முதல் 12ம் வகுப்பு வரை பாடத்திட்டம் மாற்றி அமைக்கப்படும். இப்பாடத்திட்டங்கள் சி.பி.எஸ்.இ.-ஐ மிஞ்சும் வகையில் மாற்றி அமைக்கப்படும்” என்றார்.
கல்வித்துறை குறித்து கமலின் கருத்து குறித்து செய்தியாளர்கள் கருத்து கேட்டதற்கு, பள்ளிக்கல்வித்துறை சார்ந்த கேள்விகள் எதுவானாலும் கேளு ங்கள். மற்றவர்களின் கருத்துகளுக்கு நான் பதில் சொல்லி பழக்கம் இல்லை. இதுபோன்ற கேள்விகளுக்கு பதில் சொல்வதற்காகவே எங்களிடம் ஜெயக்கு மார் என்று ஒரு அமைச்சர் இருக்கிறார். அவரிடம் கேளுங்கள் என்னை விட்டுவிடுங்கள்” என்று சிரித்தப்படி கூறினார். செங்கோட்டையனின் இப்பேச்சுக்கு அருகில் இருந்த அமைச்சர் கடம்பூர் ராஜூ உள்ளிட்ட அ.தி.மு.க.,வினர் சத்தமாகச் சிரித்தனர்.


உறவினரால் அடித்துக் கொல்லப்பட்ட இந்திய மாணவர்

மலாக்கா,

கொடூரமான முறையில் நான்காம் படிவ மாணவரான எம்.அருணாசலம் (வயது 16) தன் உறவினர் உட்பட மேலும் சில நபர்களால் அடித்துக் கொல்லப்பட்ட சம்பவம் இங்கு பெரும் பரபரப்பை ஏற்படுத்தியுள்ளது. இந்திய இளைஞர் ஒருவர், சிலரால் ரப்பர் குழாயைக் கொண்டு கொடூரமாக தாக்கப்படும் காணொளி சில தினங்களுக்கு முன்பு முகநூலில் பகிரப்பட்டு வந்தது. தன் தாத்தாவின் பணத்தை திருடியதற்காக அந்த இளைஞர் தாக்கப்பட்டதாகவும் கூறப்பட்டது. இந்த விவகாரம் தொடர்பில் போலீசார் விசாரணையை நடத்தி வந்தனர்.

நேற்று முன்தினம் ஆயர் கெரோ பேருந்து நிலையத்தில் இந்திய இளைஞர் சுயநினைவை இழந்து கிடந்ததாகவும் அவரை அங்குள்ளவர்கள் மலாக்கா பொதுமருத்துவமனையில் சிகிச்சைக்காக கொண்டு சென்றதாகவும் தகவல் கிடைத்ததாக மாநில குற்றவியல் விசாரணை பிரிவுத் தலைவர் கமாலுடின் காசிம் தெரிவித்தார்.

Read More: Malaysia Nanban News Paper on 8.12.2017


இவ்வருடம் புகைமூட்டம் இருக்காது.

அனுமானிக்க முடியாத அளவிற்கு மழை பெய்து கொண்டிருப்பதால் இவ்வாண்டு நாடு முழுவதிலும் வெள்ளம் ஏற்படுவதற்கான அபாயம் இருப்பதாக மூலப் பொருள் மற்றும் சுற்றுச்சூழல் அமைச்சு கூறியுள்ளது. மலேசிய வானிலை மையம் வெளியிட்ட அறிக்கையின் வழி, இது உறுதி செய்யப் பட்டிருப் பதாக அதன் அமைச்சர் டத்தோஸ்ரீ வான் ஜுனாய்டி துவாங்கு ஜபார் கூறினார். அண்மையக் காலமாக மழை குறியீடு நிர்ணயிக்க முடியாமலும் அனுமானிக்க முடியாத அளவிற்கும் இருப்பதாக வானிலை மையம் தெரிவித்துள்ளது. சில வேளைகளில் தலைநகர் உட்பட நாடு முழுவ திலும் கடும் மழை பெய்து வருகிறது. தொடர்ந்து பெய்து வரும் திடீர் மழையால் வெள்ளம் ஏற்பட வாய்ப்பு இருப்பதாக அமை ச்சு கவலை தெரிவித்துள்ளது. கடந்த ஆண்டுகளைப் போல் கடும் வெயில் இவ்வாண்டு இருக்காது. எல் நினோ எனும் அதிக வெயில் அவ்வளவு வேகமாக இல்லை. இதனால் அண்டை நாடுகளில் காடுகள் பற்றி எரிவதனால் மலேசிய அனுபவித்த புகை மூட்டப் பிரச்சினை இவ் வாண்டு இருக்காது. ஆனால், அதற்கு மாறாக லா நினா எனும் வெள்ள அபாயம் உண்டாகும் வாய்ப்புகள் அதிகம் இருப்பதாக வான் ஜுனாய்டி கூறினார்.


செப்டம்பர் முதலாம் தேதி  பள்ளிகள் திறக்கப்படும்!

கோலாலம்பூர், ஜூலை 18-

வரும் ஆகஸ்ட் முதலாம் தேதி தொடங்கி பள்ளிகள் அனைத்தும் கட்டங்கட்டமாக திறக்கப்படும் என்று கல்வி அமைச்சு நேற்று அறிவித்தது.

இதுவரை நாட்டு மக்களுக்கு போடப்பட்டுள்ள தடுப்பூசிகளின் எண்ணிக்கையை அடிப்படையாக வைத்து அரசாங்கம் இம்முடிவை எடுத்துள்ளதாக அது கூறியது. தற்போது மாணவர்கள் வீட்டிலிருந்தவாறு இயங்கலை வழியாக மேற்கொண்டு வரும் கற்றல் - கற்பித்தல் வரும் ஆகஸ்ட் 31ஆம் தேதி தொடரும் என நேற்று வெளியிட்ட ஓர் அறிக்கையில் கூறப்பட்டது.

எனினும், தற்போது நாடு எதிர்நோக்கியுள்ள கோவிட் - 19 தொற்று குறித்து சுகாதார அமைச்சும் தேசிய பாதுகாப்பு மன்றமும் மேற்கொள்ளும் மதிப்பீட்டிற்கு ஏற்ப அது மாறுபடும் எனவும் அது கூறியது. இது நாட்டிலுள்ள அனைத்து அரசாங்க பள்ளிகள், அரசாங்க உதவிப் பள்ளிகள், தனியார் பள்ளிகள் உட்பட கல்வி அமைச்சில் பதிவு பெற்றுள்ள அனைத்து பள்ளிகளுக்கும் பொருத்தும். ஆசிரியர்கள், பள்ளி நிர்வாகத்தினர், பணியாளர்களுக்கு தடுப்பூசி போடும் பணி தொடர்ந்து மேற்கொள்ளப்படுவதை உறுதிப்படுத்த கல்வி அமைச்சு தேசிய நோய் தடுப்பு நடவடிக்கை குழுவிடம் தொடர்ந்து ஒத்துழைப்பு நடத்தும் எனவும் அந்த அறிக்கை கூறியது.

கடந்த 16.7.2021ஆம் தேதி வரை 2 லட்சத்து 53 ஆயிரத்து 366 ஆசிரியர்களுக்கும் (61.30 விழுக்காட்டினர்) 10,876 (46.33 விழுக் காட்டினர்) பணியாளர்களுக்கும் குறைந்தது ஒரு தடுப்பூசி போடப் பட்டுள்ளதாக அது கூறியது. நாட்டு மக்களுக்கு தடுப்பூசி போடப்படும் எண்ணிக்கையை வைத்தே வரும் ஆகஸ்ட் 31ஆம் தேதி இயங்கலை வழி கற்றல் - கற்பித்தலை மேற்கொள்வதற்கும் செப்டம்பர் முதலாம் தேதி தொடங்கி நாட்டிலுள்ள

பள்ளிகள் கட்டங் கட்டமாக திறக்கப்படுவதற்கும் அரசாங்கம் முடிவு செய்ததாகவும் அந்த அறிக்கை கூறியது.

எனினும், சுகாதார அமைச்சு மற்றும் தேசிய பாதுகாப்பு மன்றத்தின் மதிப்பீட்டைத் தொடர்ந்து அதன் தேதி மாற்றம் காணலாம் எனவும் அது கூறியது. அரசாங்கம் அறிவிக்கும் எனவும் அந்த அறிக்கை கூறியது.


இதுக்குப் பதில் சொல்லிருங்க.. உங்க கட்சியில் இணைகிறேன்

சென்னை தாம் முன்வைக்கும் 4 கேள்விகளுக்கு உரிய பதிலை ரஜினிகாந்த் தெரிவித்துவிட்டால் அவரது கட்சியில் இணைவேன் என கூடங்குளம் அணு உலை எதிர்ப்பு போராட்டக் குழுவின் தலைவர் சுப. உதயகுமாரன் தெரிவித்துள்ளார். ரஜினிகாந்த் அரசியலுக்கு வரக் கூடாது தமிழர் இயக்கங்கள் குரல் கொடுத்து வருகின்றன. அண்மையில் தந்தி டிவி சேனல் நடத்திய விவாதத்தில் சுப. உதயகுமாரன், நாஞ்சில் சம்பத் உள்ளிட்டோர் ரஜினியை கடுமையாக விமர்சித்தனர். இத னால் ஆத்திரம் அடைந்த ரஜினி ரசிகர்கள், இருவரையும் தாக்க முயன்றனர். இச்சம்பவத் தொடர்பாக இருவருமே ஃபேஸ்புக் பக்கத்தில் கண்டனங்களைப் பதிவு செய்திருந்தனர். இந்நிலையில் சுப. உதயகுமாரன் இன்று தம்முடைய பக்கத்தில் ரஜினிகாந்த் தொடர்பாக ஒரு பதிவு போட்டுள்ளார். அதில் உதயகுமாரன் கூறியுள்ள தாவது: திரு. ரஜினிகாந்த் அவர்களின் கட்சியில் இணைகிறேன்! ஒரு வெற்றுத் தமிழக வரைபடத்தில் தமிழ் நாட்டின் அனைத்து மாவட்டங்களையும் திரு.ரஜினிகாந்த் அவர்கள் சரியாக அடையாளப்படுத்துவாரா? நெடுவாசல், வடகாடு, கதிராமங்கலம், திட்டக்குடி போன்ற ஊர்கள் பற்றி ஐந்து, ஐந்து வரிகள் எழுதித் தருவாரா? எங்கள் இடிந்தகரைப் பள்ளி மாணவி ஒருவரோடு கூடங்குளம் அணுமின் திட்டம் பற்றி ஐந்து நிமிடம் ஏதாவது ஒரு தொலைக்காட்சியில் விவாதிப்பாரா? கெய்ல், என்.பி.சி.ஐ.எல்., ஓ.என்.ஜி.சி., மாப்ஸ், ஐ.என்.ஓ. இவையெல்லாம் என்னவென்று சொல்லி, இரண்டிரண்டு வாக்கியங்கள் பேசுவாரா? இவற் றைச் செய்தால், அவரும், ஆண்டவனும் சேர்ந்து துவங்கப்போகும் கட்சியில் இணைந்திட அணியமாய் இருக்கிறேன் நான் என ஒரு பதிவு போட் டுள்ளார்.


செந்தூலில் 14 ஆண்டுகளாக செயல்படும் சிமிந்தி ஆலையால் சுகாதாரக் கேடுகள்.

(பார்த்திபன் நாகராஜன் / கி.தீபன்) கோலாலம்பூர்,

தலைநகர் செந்தூலின் மையப்பகுதியில் தனியார் நிறுவன சிமிந்தி ஆலை ஒன்று கடந்த 14 ஆண்டுகளாக செயல்பட்டு வரும் நிலையில், சுற்றுவட்டார மக்களுக்கு இதனால் ஏற்படும் சுகாதாரக்கேடுகள் குறித்து பலமுறை புகார் செய்யப்பட்டும் இது “செவிடன் காதில் ஊதிய சங்கு” கதையானது. எனினும், இப்போது இப்பிரச்சினை மீண்டும் எழுப்பப்பட்டுள்ளது.

Read More: Malaysia Nanban Tamil Daily on 24.1.2018


தமிப்பள்ளிகள் கட்டுமானத்தில் குளறுபடிகள்!

2012 ஆம் ஆண்டில் தமிழ்ப்பள்ளிகளில் கட்டுமானப் பணிகளுக்காக சிறப்பு நிதி ஒதுக்கீட்டினை அறிவித்ததோடு மட்டுமல்லாமல் வரலாற்றில் முதல் முறையாக இந்திய குத்தகையாளர்களுக்கு வாய்ப்பினையும் ஏற்படுத்திக் கொடுத்த பிரதமர் டத்தோ ஸ்ரீ நஜீப் துன் ரசாக்கின் முயற்சிக்கு மிகப் பெரிய இழுக்கு ஏற்பட்டுவிடுமோ என்ற அச்சமே நண்பன் குழுவிற்கு ஏற்பட்டுள்ளது. மலேசியாவின் வரலாற்றில் தமிழ்ப்பள்ளிகளின் மேம்பாட்டிற்காக அதிகமான மானியங்கள் ஒதுக்கீடு செய்யப்பட்டதோடு மட்டுமல்லாமல் (இதுவரை வெ. 800 மில்லியன்) மலேசியக் கல்வியமைச்சின் கல்வி துணையமைச்சராக ம.இ.கா.வின் சார்பில் டத்தோ ப.கமலநாதனின் நியமனமும் விடியல் இல்லா மல் இருந்த தமிழ்ப்பள்ளிகளுக்கு விமோசனம் கிடைக்க வேண்டும் என்ற எண்ணம் ஈடேறுமா? என்ற கேள்வியை முன்வைக்க வேண்டிய துரதிர்ஷ்டம் ஏற்பட்டுள்ளதாகவே அறிய வேண்டியுள்ளது. பள்ளிகளின் கட்டுமானத்தில் வில்லங்கம் 2012 ஆம் ஆண்டில் பிரதமரின் நேரடியான சிறப்பு நிதியின் கீழ் (Projek Rangsangan Khas 2012 - PRK 2012) அடையாளம் காணப்பட்ட 39 தமிழ்ப் பள்ளிகளுக்கான புதிய பள்ளிகளின் கட்டுமானமும் இணைக்கட்டடத்தின் கட்டுமானமும் 2014ஆம் ஆண்டு தொடங்கிய நிலையிலும் இன்னமும் மாண வர்களின் பயன்பாட்டிற்கு உபயோகப்படுத்துவதற்கு ஏதுவாக கட்டி முடிக்காமல் இழுத்தடிக்கப்பட்டு வருவதற்கு யாருமே பொறுப்பேற்றுக் கொள்ளாமல் எதுவுமே நடவாதது போல் இருந்து வருவது இந்திய சமூகத்தின் இயலாமையைப் பிரதிபலிப்பதாகவே கூற வேண்டிய அவலமான நிலையை யாரிடம் சென்று முறையிடுவது என்றே தெரியவில்லை. அடையாளம் காணப்பட்ட 39 தமிழ்ப்பள்ளிகளில் ஏறக்குறைய ஐந்து பள்ளிகளின் கட்டுமானமே நிறைவு பெற்றிருக்கும் நிலையில் பல தமிழ்ப்பள்ளி களின் கட்டுமானப் பணிகள் பல்வேறு பிரச்சினைகளை எதிர் நோக்கி இருப்பதை நண்பன் குழு விவரமாக வெளியிட்டு வருகின்றது. * பகாங் லஞ்சாங் தோட்டத் தமிழ்ப்பள்ளியின் விவகாரம் மலேசிய இந்தியர்களின் மத்தியில் அதிருப்தியை ஏற்படுத்தியுள்ளது. * நெகிரி செம்பிலான் மாநிலத்தில் பல பள்ளிகள் பயன்படுத்த முடியாமல் மாணவர்களுக்காக காத்திருக்கின்றன. * சிலாங்கூர் களும்பாங் தமிழ்ப்பள்ளிக்கு மாவட்ட அலுவலகத்தின் அனுமதி இல்லாமலேயே மாணவர்கள் பயன்படுத்துகின்றனர். * பல பள்ளிகளின் கட்டுமானம் நத்தையைப் போல மெதுவாக எழுந்து வருகின்றது. 2014ஆம் ஆண்டில் தொடங்கப்பட்ட 39 பள்ளிகளுக்கான கட்டுமானத்தில் முழுமையான கவனத்தையோ அல்லது அக்கறையையோ ப.கமலநாதன் செலுத்தியிருந்தால் சரியான நிவாரணத்தினைக் கண்டிருக்க முடியும் ஆனால் பிரச்சினைகளைத் தீர்ப்பதற்கு இவருக்கு நேரமில்லையோ என்ற கேள்வியே நண்பன் குழுவிற்கு ஏற்பட்டுள்ளது. திட்ட மேலாண்மை ஆலோசனை காரணமா? முதல் முறையாக இந்தியக் குத்தகையாளர்களுக்கு கல்வியமைச்சின் வழி தமிழ்ப்பள்ளிகளுக்கான கட்டுமான வாய்ப்புகள் ஏற்படுத்தப்பட்ட நிலையில் சரியான தடத்தில் திட்டங்களை மேற்கொள்ள ஏதுவாக வெ.4.46 மில்லியன் தொகையில் திட்ட மேலாண்மை ஆலோசக நிறுவனமாக (Project Management Consultant - PMC) இசிஎல் மானேஜ்மெண்ட் (ECL Management) நிறுவனம் நியமிக்கப்பட்டிருப்பது உண்மையானால் மேற்கண்ட 39 தமிழ்ப் பள்ளிகளின் கட்டுமானத்தில் ஏற்பட்டுள்ள குளறுபடிகளுக்கும் தாமதத்திற்கும் வில்லங்கத்திற்கும் இ.சி.எல் ஆலோசக நிறுவனமே பொறுப்பேற்றுக் கொள்ள வேண்டும் என்பது சரிதானே? * 21.3.2014 தொடங்கி 21.11.2016ஆம் ஆண்டு வரை நிர்ணயம் செய்யப்பட்ட கட்டுமானப் பணிகள் ஏன் முழுமை பெறவில்லை. * தேர்வு செய்யப்பட்ட பள்ளிகள் எதிர்நோக்கியுள்ள பிரச்சினைகளை ஏன் ஆலோசக நிறுவனத்தால் தீர்க்க முடியவில்லை? * பகாங் லஞ்சாங் தோட்டத் தமிழ்ப்பள்ளியின் பிரச்சினைகளுக்கு ஆலோசக நிறுவனமே காரணமா? * துணைக்கல்வியமைச்சரின் முடிவையும் எதிர்க்கும் வல்லமை ஆலோசக நிறுவனத்திற்கு உண்டா? * பிரதமரிடம் இ.சி.எல் ஆலோசக நிறுவனத்தை நியமனம் செய்யும்படி மலேசிய இந்திய குத்தகையாளர் சங்கத்தின் வழி (Malaysian Indian Builders Constractors - IBC) (Ruj IBC-PM 01-170113) கோரப்பட்டிருந்த நிலையில் இரண்டு அமைப்புகளும் ரகு என்பவருக்கு உரிமையானதா? 39 தமிழ்ப்பள்ளிகளின் கட்டுமானத்தில் ஏற்பட்டுள்ள விவகாரத்திற்கு முழுமையான விளக்கத்தினை வி.கே.ரகு வழங்குவாரா போன்ற கேள்விகளுக்கு நண்பன் குழு விடையைத் தேடுகின்றது. நாளை மேலும் பல விவரங்களை ஆராய்வோம்.


கருணா வெளியிட்டுள்ள பரபரப்புத் தகவல்

கொழும்பு,

தமிழீழ விடுதலைப் புலிகளின் கரும்புலிகள் அணியினரால் மேற்கொள்ளப்பட்ட கட்டுநாயக்க மீதான தாக்குதலில் ஐக்கிய தேசியக் கட்சியின் தலைவர் ரணில் விக்கிரமசிங்கேவுக்குத் தொடர்பு இருப்பதாக கருணா என அழைக்கப்படும் விநாயக மூர்த்தி முரளிதரன் தெரிவித்துள்ளார்.

இந்த பரபரப்புத் தகவலை கருணா தனது டுவிட்டர் பக்கத்தில் வெளியிட்டுள்ளார். புலிகளுடன் ஒருபோதும் ஒப்பந்தங்களைச் செய்யவில்லை என ரணில் கூறுகிறார். ஆனால் 2001ஆம் ஆண்டு கட்டுநாயக்க விமான நிலைய தாக்குதல் என்ன? அது விடுதலைப் புலிகளுக்கும் சில கொழும்பு அரசியல்வாதி களு க்கும் வெளிநாட்டு புலனாய்வுத்துறைக்கும் இடையிலான உடன்படிக்கையின் பாகமாகுமா? நான் இன்னும் உயிரோடு இருக்கிறேன் என்று முரளிதரன் தெரிவித்துள்ளார்.

இலங்கையின் முன்னாள்  அமைச்சரான விநாயகமூர்த்தி முரளிதரன் தமிழீழ விடுதலைப் புலிகளின் மட்டக்களப்பு அம்பாறை மாவட்டத்தின் சிறப்புத் தளபதியாயிருந்து பிரிந்தவர் என்பது  குறிப்பிடத்தக்கதாகும்.


இம்மாதம்  20ஆம் தேதி  பி.எஸ்.எச். உதவித் தொகை!

2
020ஆம் ஆண்டிற்கான முதலாவது பி.எஸ்.எச். எனப்படும் வாழ்க்கைச் செலவின உதவித் தொகை இம்மாதம் 20ஆம் தேதி முதல் வழங்கப்படும் என நிதி அமைச்சு அறிவித்துள்ளது.

சுமார் 38 லட்சம் பேருக்கு இந்த வாழ்க்கைச் செலவின உதவித் தொகையை வழங்குவதற்கு அரசாங்கம் 100 கோடி வெள்ளியை செலவிட வேண்டியுள்ளதாக நிதி அமைச்சர் லிம் குவான் எங் கூறினார்.

மாதம் 2 ஆயிரம் வெள்ளிக்கும் குறைவாக வருமானம் பெறுவோருக்கும்,

2,001 வெள்ளி முதல் 3 ஆயிரம் வெள்ளி வரை வருமானம் பெறுவோருக்கும், 3,001 வெள்ளி முதல் 4 ஆயிரம் வெள்ளி வரை வருமானம் பெறுவோருக்கும் இந்த உதவித் தொகை வழங்கப்படும்.

இவ்வாண்டு பி40 எனப்படும் குறைந்த வருமானம் பெறும் தரப்பினருக்கு மட்டுமே இந்த உதவித் தொகை கிடைப்பதை உறுதிப்படுத்த அவர்களின் வருமானம் குறித்து பல்வேறு அரசாங்க அமைப்புகளுடன் உறுதிப்படுத்தப்படும் என்ற அவர், அவர்கள் சொந்தமாக கார் வைத்துள்ளனரா என்பதும் இதில் அடங்கும் என்றார்.

கடந்த ஆண்டுக்கான உதவித் தொகை பெற்றவர்களின் வங்கி கணக்கை அடிப்படையாகக் கொண்டு இம்மாதம் 20ஆம் தேதி முதல் கட்டமாக அவர்களின் வங்கி கணக்கில் 300 வெள்ளி சேர்க்கப்படும் எனவும் அவர் தெரிவித்தார்.

இவ்வாண்டு மேற்கண்ட உதவித் தொகைக்கு மனு செய்ய விரும்பும் பொதுமக்கள் வரும் பிப்ரவரி முதலாம் தேதி முதல் மார்ச் 15ஆம் தேதி வரை அதற்கு மனு செய்யலாம் என்றார்.

குடும்பத் தலைவர்களைத் தவிர்த்து 2020ஆம் ஆண்டுக்கான வரவு செலவுத் திட்டத்தில் அறிவிக்கப்பட்டதைப்போல் 40 வயதுக்கும் மேற்பட்ட திருமணம் ஆகாத நபர்களுக்கும் இந்த உதவித் தொகை வழங்கப்படும் என்று நேற்று வெளியிட்ட ஓர் அறிக்கையில் கூறினார்.

கடந்த ஆண்டு பி.எஸ்.எச். எனப்படும் வாழ்க்கைச் செலவின உதவித் தொகை கிடைக்கப் பெற்றோரின் விவரங்களில் எந்தவித மாற்றம் இல்லாத நிலையில் அவர்கள் மறுவிண்ணப்பம் செய்யத் தேவையில்லை என்றார்.

ஆனால், இவ்வாண்டு புதிதாக பி.எஸ்.எச். உதவித் தொகைக்கு விண்ணப்பம் செய்ய விரும்பும் பொதுமக்களும் கடந்த ஆண்டு நிராகரிக்கப்பட்ட மனுதாரரும் மீண்டும் புதிதாக மனு செய்ய வேண்டும் எனவும் அவர் கேட்டுக் கொண்டார்.


தேர்தல் என்றால் கமல்ஹாசனுக்கு பயம்... எந்த தேர்தலிலும் அவர் போட்டியிடப்போவதில்லை

தேர்தல் என்றால் கமல்ஹாசனுக்கு பயம். எந்த தேர்தலிலும் அவர் போட்டியிடப்போவதில்லை என்று அமைச்சர் ஜெயக்குமார் கூறினார்.

சென்னை விமான நிலையத்தில் செய்தியாளர்களிடம் பேசிய அவர், அரசியல் என்பது மிகப்பெரிய சமுத்திரம். இதில் யார் வேண்டுமென்றாலும் டம்ளரில் தண்ணீர் எடுத்து குடிக்கலாம். அதில் நடிகர் விஷால் தண்ணீர் எடுத்து குடிப்பதற்கு நாங்கள் ஏன் எதிர்ப்பு தெரிவிக்கவேண்டும். ஆட்சியாளர்கள் எதுவும் செய்யவில்லை என்று சொல்ல நடிகர் விஷால் அதிகாரம் பெற்றவர் கிடையாது.

தேர்தல் வரும்போது நல்ல திட்டங்களை தந்த எங்களை தான் மக்கள் ஆதரிப்பார்கள். எந்த தேர்தல் வந்தாலும் அ.தி.மு.க. வெற்றிபெறும். நடிகர் கமல்ஹா சன் தேர்தலில் போட்டியிடுவோம் என்று சொன்னால் அது விஷயம். போட்டியிடவில்லை என்று சொன்னால் விஷயமே இல்லை. தேர்தல் என்றால் கம ல்ஹாசனுக்கு பயம். எந்த தேர்தலிலும் அவர் போட்டியிடப்போவதில்லை.

ஓ.பன்னீர்செல்வம், எடப்பாடி பழனிசாமி இடையே கோஷ்டி மோதல் என்பது கற்பனையான கதை. அவர்கள் கட்சியின் நிர்வாகிகளை சந்திப்பது வழக்க மான ஒன்று. அனைவரும் ஒற்றுமை உணர்வுடன் செயல்படுகின்றனர். இடைத்தேர்தல் தேதி அறிவிக்கப்பட்டதும் அ.தி.மு.க. பணியை தொடங்கும். இவ்வாறு கூறினார்.


ஆஸ்கர் நாயகன் இசையில் மீண்டும் ஊர்வசி ஊர்வசி டேக் இட் ஈசி பாலிசி

ஆஸ்கர் நாயகன் ஏ.ஆர்.ரஹ்மான் இசையில் மீணடும் ஊர்வசி ஊர்வசி டேக் இட் ஈசி பாலிசி பாடலை இசையமைத்து பாடியுள்ளார். இந்த பாடல் ரசிர்களிடையே பெரும் வரவேற்பை பெற்றுள்ளது. 1994-ம் ஆண்டு ரஹ்மான் இசையில் வெளியான பாடல் “ஊர்வசி ஊர்வசி” ஷங்கரின் “காதலன்” படத்தில் வைரமுத்துவின் வரிகளுடன் இடம்பெற்றிருந்த இப்பாடல் உலகம் முழுவதும் பிரபலமாகி இருந்தது. இந்நிலையில் ஊர்வசி ஊர்வசி பாடலுக்கு தற்போதுள்ள சூழ்நிலைக்கு ஏற்ப பாடல் வரிகளை தருமாறு ரசிகர்களுக்கு வேண்டுகோள் விடுத்தார். இதனையடுத்து பல வரிகளை அவரது பேஸ்புக் பக்கத்தில் பதிவிட்டிருந்தனர். இந்த வரிகளில் ஒரு சிலவற்றை மட்டும் தேர்ந்தெடுத்து புதிய பாடலில் இணைத்துள்ளார். காதலன் படத்தில் ஊர்வசி ஊர்வசி பாடலை பாடிய ரஹ்மானின் நண்பரும், இசையமைப்பாளருமான சுரேஷ் பீட்டர்ஸ் மற்றும் இசையமைப்பாளர் ரஞ்சித் பரோட் உள்ளிட்டோர் ரஹ்மானுடன் இணைந்து இந்த புதிய பாடலை பாடியுள்ளனர். இந்த பாடலை MTv India முகநூல் பக்கத்தில் வெளியிடப்பட்டுள்ளது. ஏற்கனவே ஓகே ஜானு படத்திற்கு ரஹ்மானின் ஹம்மா ஹம்மா பாடல் ரிமேக் செய்யப்பட்டு அவரது ரசிகர்களுக்கு விருந்தாக அமைந்தது.


யூ.பி.எஸ்.ஆர் தேர்வில் மாணவர்களை குழப்ப மடைய செய்த கேள்வி

தற்போது நடைபெற்று வரும் தொடக்கப் பள்ளி மாணவர் களுக்கான யூ.பி.எஸ்.ஆர். தேர்வில் தேசியப் பள்ளிகளுக் கான கணிதப் பாட தேர்வில் ஒரு கேள்வி மாணவர்களை குழப்ப மடைய செய்துள்ளது.

கணிதத் தேர்வில் ஏழாவது கேள்வியில் ஒரு படம் கொடுக்கப் பட்டுள்ளது. ஒரு காப்பிக் கடையில் மூன்று தினங்களுக்கு விற்பனையான காப்பியின் கிளாஸ்கள் வரை யப்பட்டுள்ளன. ஞாயிற்றுக் கிழமை நான்கு கிளாஸ் காப்பியும், திங்கள் கிழமை மூன்று கிளாஸ் காப்பியும், செவ்வாய்க்கி கிழமை ஒரு கிளாஸ் காப்பியும் விற்பனை யாகி யுள்ளன.

ஆனால், புதன்கிழமை எத்தனை கிளாஸ் காப்பி விற்பனை யாகியுள்ளது என்பதை காட்டும் கிளாஸ் படம் ஏதும் இல்லை. ஒரு கிளாஸ் காப்பி, 50 கிளாஸ் காப்பி விற்ப னைக்கு ஒப்பானது என்ற விளக்கம் மட்டுமே தரப்பட்டுள்ளது.

Read More: MALAYASIA NANBAN NEWSPAPER ON 15.9.2017


பணப்பட்டுவாடா விவகாரத்தில் மு.க.ஸ்டாலினை அதிரவைத்த முதல்வரின் விளக்கம்!

ஆர்.கே.நகர் தொகுதி இடைத்தேர்தலில் வாக்காளர்களுக்குப் பணப்பட்டுவாடா செய்த விவகாரத்தில் முதல்வர் மற்றும் அமைச்சர்கள் மீது வழக்குப்பதிவு செய்யப்பட்டுள்ளதாக என்று எதிர்க்கட்சித் தலைவர் மு.க.ஸ்டாலின் கேள்விக்கு, முதல்வர் பழனிசாமி அளித்த பதில் அவரை அதிரவைத்தது. ஏப்ரல் 12 ஆம் தேதி நடைபெறவிருந்த ஆர்.நகர். தொகுதி இடைத்தேர்தலில் அதிமுக அம்மா அணி சார்பில் போட்டியிட்ட தினகரனுக்கு வாக் களிப்பதற்காக வாக்காளர்களுக்குத் தலா 4000 ரூபாய் வீதம் பணம் கொடுக்கப்பட்டதாகக் குற்றச்சாட்டுக்கள் எழுந்தன. இதற்கு பல ஆதாரங்களும் கிடைத்த நிலையில் இடைத்தேர்தலை தேர்தல் ஆணையம் ஒத்திவைத்தது. இந்தநிலையில், தகவல் பெறும் உரிமைச் சட்டத்தின் கீழ் வழக்கறிஞர் ஒரு வருக்கு தேர்தல் ஆணையம் அளித்த பதிலில், ஆர்.கே.நகர் தொகுதி இடைத்தேர்தலில் வாக்காளர்களுக்குமுதலமைச்சர் எடப்பாடி பழனிசாமி மற்றும் அமைச்சர்கள் செங்கோட்டையன், திண்டுக்கல் சீனிவாசன், தங்கமணி, வேலுமணி, ஜெயக்குமார், முன்னாள் அமைச்சர் வைத்திலிங்கம் ஆகியோர் பணம் விநியோகித்தது தொடர்பாக அவர்கள் மீது வழக்குப் பதிவு செய்ய தமிழக காவல்துறைக்குப் பரிந்துரைக்கப்பட்டுள்ளது என்று கூறப்பட்டிருந்தது. இந்த விவகாரம் சட்டப்பேரவையில் இன்று விஸ்வரூபம் எடுத்தது. ஆர்.கே.நகர் பணப்பட்டுவாடா புகாரில் தேர்தல் ஆணைய பரிந்துரை தொடர்பாக எதிர்க்கட்சி தலைவர் மு.க.ஸ்டாலின் கவன ஈர்ப்பு தீர்மானம் கொண்டு வந்தார். அப்போது, மு.க.ஸ்டாலினை பேச விடாததால் திமுக உறுப்பினர்கள் அமளியில் ஈடுபட்டனர். அமளிக்கு மத்தியில் பேசிய மு.க.ஸ்டாலின், தேர்தல் ஆணைய பரிந்துரைப்படி வழக்குப்பதிவு செய்யப்பட்டதா எனக் கேள்வி எழுப்பினார். மேலும், போலீஸை கையில் வைத்திருக்கும் முதல்வர் இருந்தால் எப்படி விசாரணை நடக்கும் என்று மு.க.ஸ்டாலின் வினா எழுப்பினார். அப்போது குறுக்கிட்ட சபாநாயகர் தனபால், ஆர்.கே.நகர் விவகாரம் தொடர்பாக முதல்வரே பதிலளிப்பார் என்றும், தேர்தல் ஆணையத்தின் பதிலில் முதலமைச்சர் உள்ளிட்டோர் பெயர் இல்லை என்றும் கூறினார். இதைத் தொடர்ந்து விளக்கமளித்த முதல்வர் பழனிசாமி, ஆர்.கே.நகர் தொகுதியில் பணப்பட்டுவாடா தொடர்பாகத் தேர்தல் அதிகாரியின் புகார் அடிப்படையில் வழக்குப் பதிவு செய்யப்பட்டுள்ளது என்றும், கடந்த தேர்தலில் பணப்பட்டுவாடா தாெடர்பாக திமுகவினர்மீது 12 வழக்குகள் பதிவு செய்யப்பட்டுள்ளன என்றும் கூறினார். மேலும், அவையில் ஏதாவதொரு பிரச்னையை ஏற்படுத்தவே திமுகவினர் வருகின்றனர். அவையில் பிரச்னை ஏற்படுத்துவதால் திமுகவினருக்கு ஒன்றும் கிடைக்காது எனக் குற்றம்சாட்டினார். முதல்வரின் இந்த விளக்கத்தைக் கேட்டு அதிர்ந்த மு.க.ஸ்டாலின் மற்றும் திமுக உறுப்பினர்கள், முதல்வரின் பதில் திருப்தி அளிக்கவில்லை என்று கூறி சட்டப்பேரவையிலிருந்து வெளிநடப்பு செய்தனர்.


தொழிலாளர் தினத்தில் மலேசிய சாதனைப் புத்தகத்தில் சாதனை படைத்த தமிழர்.

(கி.தீபன்) கோலாலம்பூர்,

முடிதிருத்தும் அழகுக் கலையில் மலேசியாவில் புதிய  சாதனையை தாஸ் செல்வதுரை  நேற்று படைத்துள்ளார். இடைவிடாது தொடர்ந்து தனி ஒருவராக 24 மணிநேரம் மொத்தமாக 144 பேருக்கு முடிதிருத்தி மலேசிய சாதனைப் புத்தகத்தில் தனது பெயரை பதித்துள்ளார். ஏப்ரல் 30 காலை  8.00 மணிமுதல் தொடங்கி 1 மே 2019 காலை 10.00 மணிவரை ஓய்வில்லாமல் தொடர்ச்சியாக முடிவெட்டி தாஸ் படைத்த சாதனை மலேசிய வரலாற்றில் புதிய சரித்திரமாகும்.

Read More: Malaysia Nanban Tamil Daily on 2.5.2019


குபேரன் சாபம் நீக்கிய வைத்தமாநிதிப் பெருமாள் கோவில்

ஸ்ரீகர விமானத்தின் கீழ், கிழக்கே தலை சாய்த்து சயனத் திருக்கோலத்தில் இடது கையை உயர்த்தி விரல் நுனிகளைப் பார்ப்பது போல் சேவை சாதிக்கிறார் பெருமாள். கோளூர்வல்லி தாயார் என்ற தனி சன்னிதியில் வீற்றிருக்கிறார். நம்மாழ்வார் 12 பாசுரங்களால் மங்களாசாசனம் செய்த தலம் இதுவாகும். இந்த ஆலயம் கிரகங்களில், மங்கலம் என்று வழங்கப்படும் செவ்வாய் கிரகத்திற்கு உரியதாக விளங்குகிறது. ஒன்பது வகையான நவ நிதியங்களுக்கும், எண்ணிலடங்கா பெரும் செல்வத்துக்கும் அதிபதியாக திகழ்பவன் குபேரன். அவன் அளகாபுரி என்ற இடத்தில் தனது இருப்பிடத்தை அமைத்து வாழ்ந்து வந்தான். குபேரன் சிறந்த சிவ பக்தன் ஆவான். ஒரு சமயம் மிகுந்த அன்புடனும், பக்தியுடனும் சிவபெருமானைத் தரிசிக்க கயிலாயம் சென்றான். அந்த அழகிய பொழுதில் சிவனும் பார்வதியும் குபேரனுக்கு ஒரு சேரக் காட்சி தந்தனர். மிகுந்த பக்திப் பெருக்குடன் சிவனைக் காணச் சென்ற குபேரன், தன் தாய் போன்ற பார்வதி தேவியை தீய எண்ணத்துடன் நோக்கினான். அச்செயலால் மனம் வெறுப்புற்ற பார்வதி தேவி, குபேரன் மீது கடும் கோபம் கொண்டாள். உடன் ஒரு கண்ணை இழக்கவும், அருவருப்பான உருவத்தைப் பெறவும், நவநிதியம் முழுவதும் இழக்கவும் சாபம் இட்டாள். நல்லோர் சாபம் உடனே பலிக்கும் என்பது போல அவை அனைத்தும் உடனே நிகழ்ந்தன. பொருப்பாளனை இழந்த நவ நிதியங்களும், தாம் தஞ்சம் அடைவதற்கான இடம் தேடின.